
 讛讗 专讘讬 讬讛讜讚讛 讚讗诪专 砖讬谞讜讬 讗讬谉 拽讜谞讛. 讛诇讻讱 讗诐 讛讜转讬专讜 诇讗诪爪注 砖讻讱 谞讜转谉 诇讜 诇诪讞爪讬转 砖讻专 讜讗诐 驻讞转讜 驻讞转讜 诇讜 讚诪爪讬 讗诪专 诇讬讛 诇讗 讛讬讛 诇讱 诇砖谞讜转 诪讚注转讬 讜讗转 讛讜讗 讚驻砖注转: 诪讬 讛讜讚讬注讜 诇讘注诇 讞讟讬谉 砖讬拽谞讛 讞讟讬谉 诇讘注诇 诪注讜转. 讗诐 谞驻专砖 讚诪讛讗讬 讟注诪讗 讗讬谉 拽讜谞讛 讗讜转讜 讛诪砖诇讞 讗讘诇 诇讜拽讞 讚讛讬讬谞讜 砖诇讬讞 拽谞讛 诇讛讜 讗讬讻讗 诇诪驻专讱 谞诪讬 诇专' 讗诇注讝专 讗诪讗讬 诇讗 讗讜拽讬 谞诪讬 讛讗 讜讛讗 讻专讘讬 讬讛讜讚讛 讻讗谉 诇讗讻讬诇讛 讻讗谉 诇住讞讜专讛 讛讛讬讗 讚拽转谞讬 讗诐 驻讞转讜 驻讞转讜 诇讜 讜讗诐 讛讜转讬专讜 讛讜转讬专讜 诇讜 讛讬讬谞讜 诇讗讻讬诇讛 讚拽驻讬讚 讜诇讗 砖诇讬讞讜转讬讛 拽注讘讬讚 讛诇讻讱 诇讗 拽谞讬 诇讛讜 诇讘注诇 讛诪注讜转 讻诇诇 诪砖讜诐 讟注诪讗 讚诪讬 讛讜讚讬注讜 诇讘注诇 讞讟讬谉 讜讛讛讬讗 讚拽转谞讬 讗诐 讛讜转讬专讜 讛讜转讬专讜 诇讗诪爪注 诇住讞讜专讛 讚诇讗 拽驻讬讚 讜砖诇讬讞讜转讬讛 拽注讘讬讚 讛诇讻讱 拽谞讬 诇讛讜 讘注诇 讛诪注讜转 讜讗诐 讛讜转讬专讜 讛讜转讬专讜 诇讗诪爪注 讜诪讬讛讜 讗诐 驻讞转讜 驻讞转讜 诇讜 讚讗诪专 诇讬讛 诇转拽讜谞讬 砖讚专转讬讱 讜诇讗 诇讟讜讜转讬 讜诪讬讛讜 讗讬谉 拽讜砖讬讗 讻''讻 诇专''讗 讻诪讜 诇专' 讬讜讞谞谉 讛诇讻讱 诇讗 驻专讬讱 讗诇讗 诇专' 讬讜讞谞谉 讜讗诐 谞驻专砖 诪讬 讛讜讚讬注讜 诇讘注诇 讞讟讬谉 砖讬拽谞讛 讞讟讬谉 诇讘注诇 诪注讜转 讛专讬 讘注诇 诪注讜转 诇讗 拽谞讛 讜砖诇讬讞 谞诪讬 诇讗 拽谞讛 砖诇讗 谞转讻讜讜谉 诇拽谞讜转 诇注爪诪讜 讜讞讜讝专 讛诪拽讞 讻诪讜 诪拽讞 讟注讜转 讗讝 诇讬讻讗 诇诪驻专讱 诇专' 讗诇注讝专 讚诇讗 诪爪讬 诇讗讜拽诪讬 转专讜讬讬讛讜 讻专讘讬 讬讛讜讚讛 讚讻讬讜谉 讚砖讬谞讜讬 诇讗 拽谞讬 诇专讘讬 讬讛讜讚讛 讗诐 讻谉 讗诪讗讬 讗诐 驻讞转讜 驻讞转讜 诇讜 讗驻讬诇讜 诇讗讻讬诇讛 讛讗 讻讬讜谉 讚拽诪拽驻讬讚 讜诇讗 砖诇讬讞讜转讬讛 拽注讘讬讚 讜讗讬讻讗 诇诪讬诪专 诪讬 讛讜讚讬注讜 诇讘注诇 讞讟讬谉 砖讬拽谞讛 讞讟讬谉 诇讘注诇 诪注讜转 讗诐 讻谉 讞讜讝专 讛诪拽讞 讜讗诐 讻谉 讗诪讗讬 讗诐 驻讞转讜 驻讞转讜 诇讜 讜讗诐 讛讜转讬专讜 讛讜转讬专讜 诇讜 讚诪砖诪注 砖拽讜谞讛 讗讜转讜 讛砖诇讬讞: 砖讗谞讬 讞讟讬谉 讜讞讟讬谉 讚砖诇讬讞讜转讬讛 拽注讘讬讚 转讚注 讚转谞谉 讻讜' . 转讬诪讛 讗诪讗讬 讗讬爪讟专讬讱 诇讗转讜讬讬 诪讛讗 讚转谞谉 讜讛诇讗 诪讙讜驻讗 讚讘专讬讬转讗 诪砖诪注 讛讻讬 讚讚讜拽讗 谞拽讟 诇讬拽讞 讘讛谉 讞讟讬谉 讜诇拽讞 讘讛谉 砖注讜专讬诐 讛讗 讞讟讬谉 讜讞讟讬谉 诪砖诪注 讚驻砖讬讟讗 讚讗诐 讛讜转讬专讜 讛讜转讬专讜 诇讗诪爪注 讜讛''谞 诪砖诪注 讚转讬专讜爪讗 讚专讘讬 讗诇注讝专 讚诪转专抓 讻讗谉 诇住讞讜专讛 诪砖诪注 诪砖讜诐 讚诇住讞讜专讛 诇讗 拽驻讬讚 讜讛讜讬 讻讞讟讬谉 讜讞讟讬谉 讜讛讜转讬专讜 讛讜转讬专讜 诇讗诪爪注 讜讬''诇 讚讘专讬讬转讗 诪爪讬谞谉 诇讗讜拽诪讬 讻讙讜谉 砖讛讜讚讬注讜 砖讛讜讗 拽讜谞讛 诇讘注诇 讛诪注讜转 讜讛讗 讚驻专讬讱 诪讬 讛讜讚讬注讜 讘注讬 诇诪讬诪专 讚诪住转诪讗 诪讬讬专讬 讛讘专讬讬转讗 讘讻诇 注谞讬谉 讗驻讬诇讜 诇讗 讛讜讚讬注讜 讜讗讛讗 驻专讬讱 专讘 砖诪讜讗诇 讗讬 讛讻讬 讗驻讬诇讜 讞讟讬谉 讜讞讟讬谉 谞诪讬 讗讬 诪讬讬专讬 砖诇讗 讛讜讚讬注讜 讗诇讗 注''讻 诪讬讬专讬 讻砖讛讜讚讬注讜 讜诪砖谞讬 砖讗谞讬 讞讟讬谉 讜讞讟讬谉 讚砖诇讬讞讜转讬讛 拽注讘讬讚 讚转谞谉 讻讜' 讜讛砖转讗 讜讚讗讬 爪专讬讱 诇讛讘讬讗 诪讛讗 讚转谞谉 讚诪讙讜驻讗 讚讘专讬讬转讗 诇讬讻讗 诇诪砖诪注 诪讬讚讬 ' 讗讬讻讗 诇讗讜拽诪讬 讻砖讛讜讚讬注讜 讜讗''转 诪讗讬 诪讜讻讞 讟驻讬 诪讛讗 讚转谞谉 讛讗 讗讬讻讗 诇讗讜拽诪讗 谞诪讬 讻砖讛讜讚讬注讜 诇爪讘注 讚讛讗讬 爪诪专 讚讗砖转讜 讛讬讗 讜谞专讗讛 讚诇讗 讚诪讬 讚诇注讬诇 讜讚讗讬 讗讬讻讗 诇诪讬诪专 讛讜讗 诪讜讚讬注 讻讚讬 砖讬拽谞讛 诇讘注诇 讛诪注讜转 讗讘诇 讛讻讗 诇诪讛 讬砖 诇讛讜讚讬注讜 讛诇讗 讚注转讜 诇讬转谉 诇讗讞专 讻讱 讜诪谉 讛讛拽讚砖 诇讗 诪住讬拽 讗讚注转讬讛: 诪讬 讛讜讚讬注讜 诇爪讘注 砖讬拽谞讛 爪讘注 诇讗砖讛. 转讬诪讛 诪讗讬 驻专讬讱 转讬谞讞 讗诐 讬砖 砖讘讞 住诪诪谞讬谉 注诇 讙讘讬 爪诪专 讗讘诇 讗诐 讗讬谉 砖讘讞 住诪诪谞讬谉 注诇 讙讘讬 讛爪诪专 诪讛 诇谞讜 诇讞讜砖 讗诐 讗讬谉 讛爪讘注 诪拽谞讛 爪讘注讜 诇讗砖讛 讜讬''诇 讚讛讻讬 驻专讬讱 讻讬讜谉 讚讗讬谉 讛爪讘注 诪拽谞讛 爪讘注讜 诇讗砖讛 讜讬讻讜诇 讛爪讘注 诇转讘讜注 砖讘讞 诪谉 讛讗砖讛 讚讗注''讙 讚讗讬谉 砖讘讞 住诪诪谞讬诐 注''讙 讛爪诪专 诪''诪 讛讬讗 谞讛谞讬转 诪诪注砖讛 讬讚讬讜 讜爪专讬讻讛 诇讬转谉 诇讜 砖讻专 讜讻讬讜谉 讚讬讻讜诇 诇讬拽讞 砖讻专 诪讗砖讛 讗''讻 诪注讜转 砖拽讬讘诇 诪讘注诇 讛讗砖讛 讛谉 讛拽讚砖 讚讗讬谞谉 砖讻讬专讜转 讻讬讜谉 砖讛讗砖讛 讞讬讬讘转 砖讻讬专讜转 讜诇驻讬 诪讛 砖驻讬专砖转讬 诇注讬诇 讚讻讬讜谉 讚诇讗 讛讜讚讬注讜 诇讘注诇 讞讟讬谉 砖讬拽谞讛 讞讟讬谉 诇讘注诇 讛诪注讜转 讞讜讝专 讛诪拽讞 注''讻 诇讗 驻专讬讱 讛讻讗 讗诇讗 诪诪注讜转 砖拽讬讘诇 讛爪讘注 砖讬讛讬讜 讛拽讚砖 讗驻讬诇讜 讗诐 讬砖 砖讘讞 住诪诪谞讬谉 注诇 讙讘讬 讛爪诪专 诇讗 拽谞转讛 讛讗砖讛 讜讛讘注诇 谞诪讬 诇讗 拽谞讛 讜讞讜讝专 讛爪讘注 诇爪讘注 讘讻''诪 砖讛讜讗 讜讗讬谉 诇讜 诇讛拽讚砖 讘爪讘注 讻诇讜诐 讗诇讗 讛诪注讜转 砖拽讬讘诇 讛爪讘注 讻讬讜谉 砖讞讜讝专讬谉 诇讘注诇 讬讛讜 讛拽讚砖 讜讛爪讘注 讬讞讝讜专 讜讬转讘注 讛砖讻讬专讜转 诪谉 讛讗砖讛 讜讗诪讗讬 拽转谞讬 讗讬谉 诇讜 诇讘注诇 讘讻住讜转 讗砖转讜 诪砖诪注 砖讘讞谞诐 讘讗 诇讛: 讗讬谉 讚注转讜 砖诇 讗讚诐 注诇 讻住讜转 讗砖转讜. 讛诇讻讱 讗讬谉 讚注转讜 诇讛拽讚讬砖 讗讜转谉 诪注讜转 砖谞转谉 诇爪讘注 砖诇讗 讬讞讝讜专 讜讬转讘注 诪谉 讛讗砖讛 讜诇驻讬 讛讗讬 讟注诪讗 讛讜讛 诇讬讛 诇诪驻专讱 转讬谞讞 讛拽讚砖 讚转诇讜讬 讘讚注转讜 讜讻讬讜谉 砖讗讬谉 专讜爪讛 诇讛拽讚讬砖 诇讗 讛讜讬 讛拽讚砖 讗诇讗 注专讻讬谉 讻讬讜谉 砖讛注专讬讱 注爪诪讜 诪讛 诪讜注讬诇 砖讗讬谉 讚注转讜 注诇讬讛诐 诪''诪 讘注''讻 谞注专讱 诪讻诇 诪讛 砖讬砖 诇讜 讗诇讗 诪砖讜诐 讚讗讬转 诇讬讛 驻讬专讻讗 讗讞专讬转讬 诇讗 讞砖 诇诪驻专讱: 

专砖讘"讗

 讗诪专 专讘讬 讬讜讞谞谉 诇讗 拽砖讬讗 讛讗 专讘讬 诪讗讬专 讛讗 专讘讬 讬讛讜讚讛. 讜驻讞转讜 讚拽转谞讬 讘讘专讬讬转讗 讘转专讬讬转讗 讗讬谞讜 讻驻讞转讜 讚讘专讬讬转讗 拽诪讬讬转讗 讚驻讞转讜 讚讘专讬讬转讗 拽诪讬讬转讗 讻讬讜谉 讚讗讜拽讬 讻专讘讬 诪讗讬专 讜拽谞讬 诇讬讛 讘砖讬谞讜讬 讗诐 讻谉 讗驻讬诇讜 驻讞转讜 讘讗讜谞住 驻讞转讜 诇讜 讚讘专砖讜转讬讛 讗讬转谞讬住 讜驻讞转讜 讚讘专讬讬转讗 讘转专讬讬转讗 讚讗讜拽讬 讻专"讬 讚诇讗 拽谞讬 诇讛讜 讘讛讗讬 砖讬谞讜讬 讚诇讗讜 砖讬谞讜讬 讙诪讜专 讛讜讗 诇讚讬讚讬讛 讗诇讗 讻砖讬谞讜讬 讚爪讘注 讗诐 驻讞转讜 讘讗讜谞住 诇讗 驻讞转讜 诇讜 讜讗讬谉 诪讟讬诇讬谉 注诇讬讜 讗诇讗 驻讞转 讚讬讚讜 注诇 讛转讞转讜谞讛 诇讛驻住讬讚 砖讻专讜 讚讻诇 讛诪砖谞讛 讬讚讜 注诇 讛转讞转讜谞讛, 讜讻谉 讛讚讬谉 诇讗讜拽诪转讗 讚专讘讬 讗诇讬注讝专 讚诪讜拽讬 诇讛讜 转专讜讜讬讬讛讜 讻专讘讬 诪讗讬专 讚讗讬诇讜 诇讗讻讬诇讛 讛讜讬 砖讬谞讜讬 讙诪讜专 讜拽谞讬 诇讛讜 讗讘诇 诇住讞讜专讛 诇讗 讛讜讬 砖讬谞讜讬 讙诪讜专 讜诇讗 诪驻住讬讚 讗诇讗 砖讬讚讜 注诇 讛转讞转讜谞讛. 讜讛讗 讚转谞讬 讛讜转讬专讜 诇讗诪爪注 讚讜拽讗 讘砖谞转谉 诇讜 讘转讜专转 注住拽 讜诇讗诪爪注 讚拽讗诪专 诇诪讞爪讛 诇砖诇讬砖 讜诇专讘讬注 讻诪谞讛讙 讛诪讚讬谞讛 拽讗诪专 讜讗诐 诇讗 谞转谞讛 讘转讜专转 注住拽 讗诇讗 讚砖讜讜讬讬讛 砖诇讬讞讗 讘注诇诪讗 讗诐 讛讜转讬专讜 讛讜转讬专讜 讻讜诇谉 诇讘注诇 讛诪注讜转.





讛讗 讜讛讗 专讘讬 诪讗讬专 讜诇讗 拽砖讬讗 讻讗谉 诇讗讻讬诇讛 讻讗谉 诇住讞讜专讛. 讻诇讜诪专, 讘砖谞转讻讜讜讬谉 诇讜 诇讬拽讞 讞讟讬诐 诇讗讻讬诇讛 讞讟讬诐 讚讜拽讗 拽讗诪专 诇讬讛 讜讘讛拽驻讚讛 拽讗诪专 讜讻砖诇拽讞 砖注讜专讬诐 砖讬谞讜讬 讙诪讜专 讛讜讗 讜拽谞讗讜 讘砖谞讜讬 讜讛讬诇讻讱 讘讬谉 驻讬讞转讜 讘讬谉 讛讜转讬专讜 诇砖诇讬讞 驻讞转讜 讜讛转讬专讜 讻讙讝诇谉 讙诪讜专 砖诪砖诇诐 讻砖注转 讛讙讝讬诇讛. 讗讘诇 诇住讞讜专讛 诇讗 讘讛拽驻讚讛 讙诪讜专讛 拽讗诪专 诇驻讬讻讱 讗诐 讛讜转讬专讜 诇讗诪爪注 砖讗讬谉 讝讛 砖讬谞讜讬 讙诪讜专. 讜诪讬讛讜 讻讬讜谉 讚砖谞讛 诪诪讛 砖讗诪专 诇讜 讘注诇 讛诪注讜转 拽谞住讬谞谉 诇讬讛 讚讬讚讜 注诇 讛转讞转讜谞讛 讜讗诐 驻讞转讜 驻讞转讜 诇讜.





讗讞讬讻讜 讘诪注专讘讗 诇专讘讬 讬讜讞谞谉 讗诇讬讘讗 讚专讘讬 讬讛讜讚讛 讜讻讬 诪讬 讛讜讚讬注讜 诇讘注诇 讛讞讟讬诐 砖讬拽谞讛 讞讟讬讜 诇讘注诇 讛诪注讜转. 讚讘砖诇诪讗 诇专' 讗诇注讝专 讚讗诪专 讚讗驻讬诇讜 诇专讘讬 诪讗讬专 讻诇 诇住讞讜专讛 讗讬谞讜 砖讬谞讜讬 讙诪讜专 讚诇讗讜 讘讛驻拽讚讛 (讗诪专 诇讜) [讗讬讻讗 诇诪讬诪专] 讚讘讻诇 诪讬讚讬 讚讗讬转 讘讬讛 专讜讞讗 谞讬讞讗 诇讬讛 讜诇讗 讘讟诇 砖诇讬讞讜转讜 诇讙诪专讬 讜砖诇讬讞讜转讗 讚讘注诇 讛讘讬转 拽讗 注讘讬讚 讜拽谞讬 讘注诇 讛诪注讜转 [讘砖"诪 _ 讜讻讟注诪讗 讚拽讗 诪驻专砖 专' 讗讘讛讜 讘讞讟讬诐 讜讞讟讬诐] 讗诇讗 诇专讘讬 讬讜讞谞谉 讚讗诪专 诪砖谞讛 讜诇讗 讛讜讬 砖诇讜讞讜 讜诪讬讛讜 砖讬谞讜讬 诇讗 讛讜讬 讚诇讬拽谞讬 讜诪讻诇 诪拽讜诐 拽讜谞讛讜 讘注诇 讛诪注讜转. 讜诪讬讛讜 诇诪住拽谞讗 讛讗 讗驻专讬拽讗 [拽砖讬讗] 讚讘谞讬 诪注专讘讗 讚讟注诪讗 诪砖讜诐 讚讚注转讜 砖诇 砖诇讬讞 诇讝讻讜转 诇讘注诇 讛诪注讜转 讻讚拽谞讬 诇讬讛 讘讞讟讬诐 讜讞讟讬诐 讜讻讚讗转拽驻转讬讛 讚专讘 砖诪讜讗诇 讘专 住住专讟讬 讜专' 讗讘讗 谞诪讬 讚讚讞讛 讚讘专讬 专' 讗讘讛讜, 讜讗祝 注诇 讙讘 讚讘诪注专讘讗 诪讞讻讬 注诇讛 诇讗 砖讘拽讬谞谉 讚专讘讬 讬讜讞谞谉 讜专讘 砖诪讜讗诇 讘专 住住专讟讬 讚讬讛讬讘 讘讬讛 讟注诪讗 讜诇讗 讗诪专讬谞谉 诪讬 讛讜讚讬注讜 诇讘注诇 讛讞讟讬诐, 讜诇专讘讬 讬讛讜讚讛 讚拽讬讬诪讗 诇谉 讻讜讜转讬讛 讘讬谉 诇住讞讜专讛 讘讬谉 诇讗讻讬诇讛 讜讗祝 注诇 驻讬 砖砖谞讛 诇讙诪专讬 讗诐 讛讜转讬专讜 讛讜转讬专讜 诇讘注诇 讛诪注讜转 讚讚注转讜 砖诇 砖诇讬讞 诇讗 讗转讬 诇拽谞讜转 讜诇讝讻讜转 诇注爪诪讜 讗诇讗 诇讘注诇 讛诪注讜转 讜讗诐 驻讞转讜 诇砖诇讬讞 讚拽谞住讗 讛讜讗 讜诪砖讜诐 讚砖讬谞讛 讘砖诇讬讞讜转讬讛 讜讗诐 讛讜转讬专讜 讗诐 谞讬转谉 诇讜 讘转讜专转 砖讜转驻讜转 讛讜转讬专讜 诇讗诪爪注 讜讗诐 诇讗 谞转谞讜 讘转讜专转 砖讜转驻讜转 讛讻诇 诇讘注诇 讛诪注讜转 讜讗诐 驻讞转讜 驻讞转讜 诇砖诇讬讞.





砖诪注讬谞谉 诪砖诪注转讬谉 转专转讬, 讚讻诇 讛讬讻讗 讚谞转讻讜讬谉 诇讙讝讜诇 讜诇拽谞讜转 诇注爪诪讜 讗讬谉 讞讬诇讜拽 讘讬谉 专讘讬 讬讛讜讚讛 诇专讘讬 诪讗讬专, 讜诪讬讛讜 讚讜拽讗 讘砖讬砖 注讚讬诐 砖砖诇讞 讘讛谉 讬讚 诇注爪诪讜 讗讜 砖讗诪专 砖讞讜讝专 讘讜 诪砖诇讬讞讜转讜 讜拽讜谞讛 讘讗讜转谉 诪注讜转 诇注爪诪讜 讛讗 住转诪讗 讗讬谞讜 谞讗诪谉 讜讻讚讗诪专 诇拽诪谉 讘驻专拽 讛讙讜讝诇 讜诪讗讻讬诇 (讘讘讗 拽诪讗 拽讟讝, 讘) 讙讘讬 砖讬讬专讛 砖讛讬转讛 诪讛诇讻转 讘诪讚讘专 讗诪专 专诪讬 讘专 讞诪讗 讘砖讜转驻讬谉 注住拽讬谞谉 讜讻讙讜谉 讝讛 砖讜转祝 讞讜诇拽 砖诇讗 诇讚注转 讞讘讬专讜 讗诪专 诪驻诇讬讙 驻诇讬讙 诇讗 讗诪专 诇讗 驻诇讬讙 专讘讗 讗诪专 讛讻讗 讘驻讜注诇讬谉 注住拽讬谞谉 讜讻讚专讘 讬讛讜讚讛 讗诪专 专讘 讚讗诪专 [诇驻谞讬谞讜: 讜讻讚专讘 讚讗诪专 专讘] 驻讜注诇 讬讻讜诇 诇讞讝讜专 讜讗驻讬诇讜 讘讞爪讬 讛讬讜诐 讗诪专 诪讛讚专 讛讚专 讘讬讛 诇讗 讗诪专 诇讗 诪讛讚专. 讜砖诪注讬谞谉 谞诪讬 诪砖诪注转讬谉 讚讻诇 讛讬讻讗 讚诪转讻讜讬谉 诇讝讻讜转 诇讘注诇 讛诪注讜转 讝讻讛 讘注诇 讛诪注讜转, 讜讗祝 注诇 驻讬 砖砖谞讛 讘讚讘专 砖讘注诇 讛讘讬转 诪拽驻讬讚 讘讞讟讬诐 讜砖注讜专讬诐 讜诇讗讻讬诇讛 讚诇专讘讬 讬讛讜讚讛 讛讜转讬专讜 诇讘注诇 讛诪注讜转 讗诇讬讘讗 讚专讘讬 讬讜讞谞谉, 讜诪住转讘专讗 砖讛诪拽讘诇 注住拽 讗诐 砖诇讞 讬讚 讘诪拽爪转 讛注住拽 讜诪转注住拽 讘砖讗专 注住拽 讜讛专讜讬讞 住转诪讗 诇讘注诇讬讜 讜讗诐 驻讞转讜 驻讞转讜 诇讜 讚拽诐 诇讬讛 讘专砖讜转讬讛 讻讜诇讛 诇讗讜谞住讬谉 诪砖注讛 砖砖诇讞 讬讚 讘诪拽爪转讜, 讜讗诐 讛讜转讬专讜 诇讘注诇 讛诪注讜转 讚诪住转诪讗 诇讚注转讜 讛讜讗 诪转注住拽 讜讗诐 砖讜转祝 讛讜讗 讛讜转讬专讜 诇讗诪爪注 讻注谞讬谉 砖讗诪专讜 讘驻专拽 讘谉 住讜专专 (住谞讛讚专讬谉 诪讘, 讗) 讘讘讗 讘诪讞转专转 讻讬 讗讜拽诪讬讛 专讞诪谞讗 讘专砖讜转讬讛 诇讛转讞讬讬讘 讘讗讜谞住讬谉 诇诪讬拽谞讗 诪诪砖 诇讗 诪讬讚讬 讚讛讜讛 讗砖讜讗诇. 讜注讜讚 诪住转讘专讗 诇讬 讚讗驻讬诇讜 讗诐 讛讞讝讬专 讗讜转讜 诪拽爪转 砖谞讟诇 讘诪拽讜诐 砖谞讟诇 讜讛专讜讬讞 讘讜 诪讛 砖讛讜转讬专 诇讘注诇 讛诪注讜转 讗讬 诇讗诪爪注 讗诐 讛讜讗 砖讜转祝, 讜讗讬谉 爪专讬讱 诇讜诪专 诇讚注转 讛驻讜住拽讬诐 讻专讘讬 讬砖诪注讗诇 (诇拽诪谉 拽讬讞 讘) 讚讗诪专 讘讙讜谞讘 住诇注 诪谉 讛讻讬住 诇诪拽讜诐 砖谞讟诇 讬讞讝讬专 讜讗讬谉 爪专讬讱 讚注转 讘注诇讬诐 讗诇讗 讗驻讬诇讜 诇专讘讬 注拽讬讘讗 讚讗诪专 爪专讬讱 讚注转 讘注诇讬诐 讗谞讬 讗讜诪专 讻谉 诇驻讬 砖讝讛 诪转讻讜讬谉 诇讝讻讜转 诇讘注诇 讛诪注讜转 讜诇讗 讙专注 诪讻住讜转 讗砖转讜 讜讘谞讬讜 讜爪讘注 砖爪讘注 诇砖诪谉 诪砖诇讜 讻讚注转 专讘讬 讬讜讞谞谉, 讜讗驻讬诇讜 讻讚注转 专讘讬 讗讘讛讜 讚讗诪专 砖诇讬讞讜转讬讬讛讜 拽讗 注讘讬讚 讚讛讻讬 谞诪讬 砖诇讬讞讜转讬讬讛讜 讚讘注诇 讛诪注讜转 拽注讘讬讚, 讜讗诐 谞驻砖讱 诇讜诪专 讻诇 砖谞注砖讛 注诇讬讜 讙讝诇谉 讘诪注砖讬讜 讗祝 注诇 驻讬 砖讛讜讗 诪转讻讜讬谉 诇讝讻讜转 讜诇拽谞讜转 诇讘注诇 讛诪注讜转 诇讗 拽谞讛 讘注诇 讛诪注讜转 讗诇讗 讗诐 讛讜转讬专 诇注爪诪讜, 讜转讚注 讚讛讗 诇专讘讬 诪讗讬专 讚拽谞讬 讘砖讬谞讜讬 讙诪讜专 讻讙讜谉 (砖谞转讻讜讬谉) [砖谞转谉 _ 砖"诪] 诇讜 诇讗讻讬诇讛 诇讻讜诇讬 注诇诪讗 讞讟讬诐 讜砖注讜专讬诐 讗诐 讛讜转讬专讜 讛讜转讬专讜 诇讜 讜讗祝 注诇 驻讬 砖讗讬谉 讚注转 讛砖诇讬讞 诇拽谞讜转 讘砖讬谞讜讬讜. 讬"诇 讚诇诪讗 诇专讘讬 诪讗讬专 讻诇 砖砖讬谞讛 砖讬谞讜讬 讙诪讜专 讜注讘专 注诇 讚注转 讘注诇 讛讘讬转 诪转讻讜讬谉 讛讜讗 诇拽谞讜转 诇注爪诪讜 讜砖讬谞讜讬 讝讛 讛讜讗 诪讜讻讬讞 注诇 讻讜谞转讜. 讜讗讬 谞诪讬 讬"诇 讚砖讗谞讬 讛转诐 讚讻讬讜谉 讚讘砖谞讜讬 讝讛 诪讜爪讬讗讜 诪专砖讜转 讘注诇讬诐 讜拽谞讗讜 讘讜 讗讬 讗驻砖专 诇诪专 砖讘诪讛 砖拽谞讗讜 讜讛讜爪讬讗讜 诪专砖讜转 讘注诇 讛诪注讜转 讘讜 讘注爪诪讜 讬拽谞讛 讘注诇 讛诪注讜转 讚讛讬讗讱 讗驻砖专 诇讜诪专 砖拽谞讬谉 诇注爪诪讜 讜讝讻讬讬转讜 [讘砖"诪: 讘讻讜讜谞转讜] 诇讘注诇 讛诪注讜转 砖讛谉 砖谞讬 讛驻讻讬诐 讘讗讬谉 诇讜 讻讗讞讚 讛讗 讗讬 讛讗 诇讗 讛讗. 讜讗诐 谞驻砖讱 诇讜诪专 注讜讚 讗讬诇讜 砖诇讞 讬讚 讘注住拽 诇拽谞讜转 诇注爪诪讜 讛讬讗讱 注讜砖讛 住讞讜专讛 讘诪注讜转讬讜 砖诇 讝讛 讜讛讗诪专 专讘讗 讘驻专拽 讗讬讝讛讜 谞砖讱 (讘"诪 注讚, 讗) 讛谞讬 讘讬 转专讬 转诇转讗 讚讬讛讘讬 讝讜讝讗 诇讞讚 诇诪讬讝讘谉 诇讛讜 诪讬讚讬 讝讘谉 诇讞讚 讝讘谉 诇讻讜诇讛讜 讜诇讗 讗诪专谉 讗诇讗 讚诇讗 爪讬讬专讬 讜讞转讬诪讬 讗讬谞砖 讗讬谞砖 诇讞讜讚讬讛 讗讘诇 爪讬讬专讬 讜讞诇转讬诪讬 讗讬谞砖 讗讬谞砖 诇讞讜讚讬讛 诇诪讗谉 讚讝讘讬谉 讝讘讬谉, 讗诇诪讗 讗祝 注诇 讙讘 讚讻砖诪砖讱 讝讛 诪拽讞 讝讛 [诇讗] 谞转讻讜讜谉 诇讻讜诇诐 讜诇讗 谞转讻讜讬谉 诇拽谞讜转 讗诇讗 诇讞讚 诪讬谞讬讬讛讜谉 讜讗驻讬诇讜 讛讻讬 讗诪专讬谞谉 诇讗讜 讻诇 讻诪讬谞讬讛 诇注砖讜转 住讞讜专讛 (诇讗讞讚 讜讚诇讗 诇讝讻讜转 诇讜[) [诇讗讞专 诇讝讻讜转 诇讜 _ 砖"诪 讜转砖讜'] 讘诪注讜转 砖讗讬谞谉 砖诇讜. 讬"诇 讚砖讗谞讬 (讗讞讚) [讛转诐] 讚讘讻诇 讻讬 讛讗 诇讗 讗诪专讬谞谉 诪讬 讛讜讚讬注讜 诇讘注诇 讞讟讬诐 诇驻讬 砖讚注转 讛诪讜讻专 讗讬谞讜 讗诇讗 诇诪讬 砖拽讜谞讛 诪诪谞讜 讗讜 诇讘注诇 讛诪注讜转 讗讘诇 诇讗 诇讝讛 讜诇讗 诇讝讛 讗诇讗 诇讗讞专 讚诇讗讜 讘注诇 诪注讜转 讜诇讗 拽讜谞讛 诪诪谞讜 诇讗. 讜讗诐 转讗诪专 讜讛专讬 砖谞讬谞讜 讘转讜住驻转讗 讘讘讘讗 诪爪讬注讗 驻专拽 讚' (拽讬, 讗) 讛谞讜转谉 诪注讜转 诇讞讘讬专讜 诇讬拽讞 诇讜 驻讬专讜转 诇诪讞爪讬转 砖讻专 讜讘讗讞专讜谞讛 讗诪专 诇讜 诇讗 诇拽讞转讬 讗讬谉 诇讜 注诇讬讜 讗诇讗 转专注讜诪转 讜讗诐 讬砖 注讚讬诐 砖诇拽讞 讜诪讻专 诪讜爪讬讗讬谉 诪讬讚讜 讘注诇 讻专讞讜, 讗诇诪讗 讗驻讬诇讜 讘诇讜拽讞 (讘注爪诪讜) 诇讗 拽谞讛 砖讗讬 讗驻砖专 诇讜 诇注砖讜转 住讞讜专讛 诇注爪诪讜 讘诪讛 砖谞转谉 诇讜 讘注诇 讛诪注讜转 诇拽谞讜转 诇讜 (讗诇诪讗) [讗诇讗 _ 砖"诪] 讻诇 砖讬讚讜注 [砖拽谞讛 _ 砖"诪] 讘诪注讜转 砖谞转谉 诇讜 讞讘讬专讜 诇讬拽讞 诇讜 讻诇 诪讛 砖诇拽讞 讘讗讜转谉 诪注讜转 讛专讬 讛讜讗 诇讘注诇 讛诪注讜转, 讬"诇 讚砖讗谞讬 讛转诐 讚讻讬讜谉 砖拽谞讛 住转诐 讜砖讻讬专讜 讛讜讗 讬讚讜 讻讬讚讜 砖诇 讘注诇 讛诪注讜转 讚注讚 砖讬讞讝讜专 讘讜 讘驻讬专讜砖 诪住转诪讗 诇讘注诇 讛诪注讜转 讛讜讗 拽讜谞讛 讜讻诪讜 砖讻转讘转讬 诇诪注诇讛.





讗诇讗 砖讗讬谉 讗谞讬 专讜讗讛 讻谉 讚注转 讛专讘 讘注诇 诪转讬讘讜转, 砖讛讜讗 讝"诇 讻转讘 讘讛讗 讚讗诪专讬谞谉 讘拽讬讚讜砖讬谉 讘专讬砖 驻专拽 讛讗讜诪专 诇砖诇讜讞讜 (拽讟, 讗) 讘专讘讛 讘专 讘专 讞谞讛 讚讬讛讬讘 讝讜讝讬 诇专讘 讚讝讘谉 诇讬讛 讛讛讬讗 讗专注讗 讗讝诇 讜讝讘谞讬讛 诇谞驻砖讬讛 讜讗诪专讬谞谉 [讚拽谞讗讛 专讘] 讚讛谞讬 诪讬诇讬 讘砖诇拽讞讛 专讘 讘诪注讜转 砖诇 注爪诪讜 讗讘诇 讗诐 讬讚讜注 砖诇拽讞讛 讘讗讜转谉 诪注讜转 砖谞转谉 诇讜 专讘讛 讘专 讘专 讞谞讛 拽谞讗讛 专讘讛 讘专 讘专 讞谞讛, 讜讛讘讬讗 专讗讬讛 诪谉 讛转讜住驻转讗 讝讜 砖讻转讘转讬 讜讗祝 注诇 讙讘 讚讛转诐 专讘 讘驻讬专讜砖 拽谞讗讛 讘砖诐 注爪诪讜, 讜讻谉 谞专讗讛 诪讚讘专讬 讛专讬"祝 讝"诇 (砖讻转讘) 讘驻专拽 讛诪拽讘诇 (讘"诪 拽讚, 讘) 砖讛讜讗 讝"诇 讻转讘 讛讬讻讗 讚砖拽讬诇 讗讬谞砖 注住拽讗 诪讞讘专讬讛 诇讗讬注住讜拽讬 讘讬讛 讜讗讝讬诇 诇讬讛 诇讚讜讻转讗 讗讞专讬转讬 讜讘注' 诇诪讬驻诇讙讬' 讛讛讜讗 注住拽讗 讗讜 诇讝讜讝讬 讚注住拽讗 拽诪讬 讘讬 讚讬谞讗 讗讚注转讗 诇诪讬砖拽诇 讗讬讛讜 驻诇讙讗 讚讘转讜专转 诪诇讜讛 诇讗讬注住讜拽讬 讘讬讛 诇谞驻砖讬讛 讻讬 讛讬讻讬 讚诇讗 诇诪讬转谉 专讜讞讗 诇诪专讬讛 讚注住拽讗 砖诪注讬谞谉 诪砖诪注转讗 讚专讘讗 (砖诐) 讚讗诪专 诇讛讻讬 拽专讬 诇讬讛 注住拽讗 讚讗诪专 诇讬讛 诇讗讬注住讜拽讬 讘讬讛 讬讛讘讬转 诇讱 讜诇讗 诇诪砖转讬 讘讛 砖讻专讗 讚诇讬转 诇讬讛 诇诪讬驻诇讙讬' 诇诪诪讜谞讗 诇诪讬砖拽诇 驻诇讙讗 诇讗讬注住讜拽讬 讘讬讛 诇谞驻砖讬讛 讚诇讗讜 讗讚注转讬讛 讚注讘讬讚 讛讻讬 讬讛讘讬转 谞讬讛诇讬讛 讛诇讻讱 讗讬 讗转谞讬 讛讚讬谉 转谞讗 诇驻谞讬 讻诇 讘讬转 讚讬谉 砖讘注讜诇诐 诇讗 诪讛谞讬 转谞讗讬 讻诇讜诐. 讜注讜讚 讗讬 诪讛谞讬 转谞讗讛 讘讛讛讜讗 驻诇讙讗 讚讘转讜专转 诪诇讜讛 讜讗祝 注诇 讙讘 讚诇讗讜 讗讚注转讬讛 讛讻讬 讬讛讘讬谞谉 谞讬讛诇讬讛 诪讛谞讬 谞诪讬 讘讗讬讚讱 驻诇讙讗 讚讘转讜专转 驻拽讚讜谉 讜诪砖讜讬谞谉 诇讬讛 诇讻讜诇讬讛 讙讘讬讛 讻讬 诪诇讜讛 讜砖拽讬诇 诇专讜讞讗 诇讞讜讚讬讛 讜讗诐 讻谉 诪讗讬 讗讛谞讬 诇讱 讚注讘讬讚 注讬住拽讗 驻诇讙讗 诪诇讜讛 讜驻诇讙讗 驻拽讚讜谉 讜诪讬诇转讗 转诇讬讗 讘讬讛 讘诇讜讛 讜讗讬 讘注讬 诇讗转谞讜讬讬 注诇讬讛 讜诇讘讟讜诇讬 诪爪讬 讘讟讬诇, 注讚 讻讗谉. 讛谞讛 砖讛专讘 讝"诇 住讘专 砖诪讛 砖讻转讘 砖讗诐 专爪讛 诪拽讘诇 讛注住拽 诇讛转注住拽 讘讜 讜诇讛专讜讬讞 诇注爪诪讜 讗驻讬诇讜 讗诪专 讜讛转谞讛 讘驻讬专讜砖 讘驻谞讬 注讚讬诐 诇讗讜 讻诇 讻诪讬谞讬讛 讜注诇 讻谉 讗诐 注砖讛 讻谉 诪讜爪讬讗讬谉 诪转讞转 讬讚讜, 讜爪专讬讱 诇讬 注讬讜谉 砖讛专讬 讗讬谞讜 谞专讗讛 讻谉 诪转讜讱 砖诪讜注转讬谞讜 讜讻诪讜 砖讻转讘转讬.





讛讗 讚讗诪专 专' 讗讘讗 讻诇 讛诪拽讚讬砖 谞讻住讬讜 谞注砖讛 讻诪讬 砖讛拽谞讛 讻住讜转 讗砖转讜 讜讘谞讬讜 诪注讬拽专讗. 诪讚拽讗诪专 谞注砖讛 讻诪讬 砖讛拽谞讛 讜诇讗 拽讗诪专 讻诇 讛诪拽讚讬砖 谞讻住讬讜 诪拽谞讛 讻住讜转 讗砖转讜 讜讘谞讬讜 诪砖诪注 讚诇讘 讘讬转 讚讬谉 诪转谞讛 讜注诇 讚讘专 讝讛 拽讗诪专. 讜诇讗 讛讬讗, 讚讗讬 诪砖讜诐 转拽谞转 讞讻诪讬诐 讘诪拽讚讬砖 谞讻住讬讜 拽讗诪专 讜诇讗 诇讙讘讬 砖讗专 诪讬诇讬 讗诐 讻谉 讛讬讗讱 诪讬讬转讬 专讗讬讛 讘砖诇讛讬 驻专拽 谞注专讛 砖谞转驻转转讛 (讘转讜讘讜转 拽讘, 讗) 讚讗诇诪谞讛 讗讬谉 砖诪讬谉 诪讛 砖注诇讬讛 诪讚转谞谉 讛诪拽讚讬砖 谞讻住讬讜 讗讬谉 诇讜 讘讻住讜转 讗砖转讜 讜讘谞讬讜 讚讘诪拽讚讬砖 注讘讬讚 讘讛 专讘谞谉 转拽谞转讗 讜诇讗 讘砖讗专 诪讬诇讬. 讗诇讗 诪讛转诐 砖诪注讬谞谉 讚讚讬谞讗 拽转谞讬 诪砖讜诐 讚讗谞谉 住讛讚讬 讚讚注转讬讛 诇讗拽谞讜讬讬 诇讛讜 讻诇讬诐 砖诇拽讞 诇讛谉 讜讗祝 注诇 驻讬 砖诇讗 讛拽谞讛 诇讛谉 讘驻讬专讜砖 讜诪砖讜诐 讚讗诪讚讬谞谉 诇讬讛 诇讚注转讬讛 讗诪专讜 谞注砖讛 讻诪讬 砖讛拽谞讛, 讜讻诪讜讛讜 讘专讬砖 驻专拽 讛诪驻拽讬讚 (讘"诪 诇讚, 讗) 谞注砖讛 讻讗讜诪专 诇讜 诇讻砖转讙谞讘 驻专转讬 讜转专爪讛 讜转砖诇诪谞讬 驻专转讬 拽谞讜讬讛 诇讱 住诪讜讱 诇讙谞讘转讛 讜讗讞专讬诐 讬砖 (讘讙讬讟讬谉) [讘砖"诪 _ 讘讙诪专讗]. 讜诪讻诇 诪拽讜诐 讗讬讻讗 诇诪讬讚拽 讚诇讚讘专讬 专' 讗讘讗 诇讗 讛拽谞讛 诇讛谉 讘砖注转 拽谞讬讬讛 讚谞讬诪讗 讚砖诇讬讞讜转讬讬讛讜 拽讗 注讘讬讚 诇讝讻讜转 诇讛谉 诪讬讚 讛诪讜讻专 讗诇讗 诇讗讞专 砖拽谞讗讛 讛拽谞讛 讗讜转谉 诇讛谉 诪讚拽讗诪专 讻诇 讛诪拽讚讬砖. 讜注讜讚 讚专' 讗讘讗 讛讜讗 讚谞讚讬 诪讛讛讜讗 讟注诪讗 讚专' 讗讘讜讛 讚诪讜拽讬 诪转谞讬转讬谉 讘讟注诪讗 讚砖诇讬讞讜转讬讬讛讜 注讘讬讚 讜讗诐 讻谉 拽砖讬讗 讛讬讗讱 拽谞讜 讜诪讝讻讛 诇讛谉. 讜讬"诇 讚讻诇 砖讚注转讜 拽专讜讘讛 诇讛谉 讛专讘讛 讙诪专 讘讚注转讜 讘讛拽谞讗讛 讜讝讻讬讬讛 诇拽谞讜转 讜讗驻讬诇讜 诇讛驻拽讬注 诪讬讚讬 讛拽讚砖 讚讗讜专讬讬转讗. 讜讚讻讜转讛 讗讬讻讗 讘专讬砖 驻专拽 讛砖讜讻专 讗转 讛驻讜注诇 讘诪住讻转 注"讗 (住讙, 讘) 讙讘讬 讞谞讜谞讬 讛诪拽讬驻讜 讻讬讜谉 讚讞谞讜谞讬 讛诪拽讬驻讜 诪拽谞讛 诇讬讛 讚讬谞专 讘讻讬住讜. 讻谞"诇. 注讜讚 谞"诇 诇讗讜 诪砖讜诐 讛拽谞讗讛 讗诇讗 诪砖讜诐 讚住讘讬专讗 诇讬讛 讚讗讬谉 讗讚诐 谞讜转谉 讚注转讜 注诇 诪讛 砖讻讘专 诇拽讞 诇爪讜专讱 讗砖转讜, 讜讚讻讜转讛 讘谞讚专讬诐 驻专拽 讛砖讜转驻讬谉 (谞讚专讬诐 诪讜, 讗) 讘诪砖谞转 讛讬讛 诇讜 诪专讞抓 讜讘讬转 (讛讻住讗) [讛讘讚 _ 砖"诪] 讘讬讚 讗讞专讬诐, 讜讝讛 谞专讗讛 诇讬 注讬拽专.





诪讻诇诇 讚诪讬拽谞讗 诪讬讛讗 拽谞讬 诇讬诪讗 驻诇讬讙讗 讚讘谞讬 诪注专讘讗 讚讗诪专讬 诪讬 讛讜讚讬注讜 诇讘注诇 讞讟讬诐 讜讻讜'. 讗讬讻讗 诇诪讬讚拽 讗驻讬诇讜 诇专讘讬 讬讜讞谞谉 讚诇讗 讘注讬 砖讬讜讚讬注讜 讛讬讗讱 拽谞讬 讝讛 讚砖讗谞讬 讛讻讗 讚拽谞讛 讘砖诐 专讬砖 讙诇讜转讗 讜讻讬讜谉 砖讻谉 诇专讬砖 讙诇讜转讗 讛讜讗 诪转讻讜讬谉 诇拽谞讜转 讜诇讗 诇讝讛. 讜讬"诇 讚诇专讘讬 讬讜讞谞谉 诇讗 砖谞讗 讛讻讬 讜诇讗 砖谞讗 讛讻讬 诇注讜诇诐 讚注转 讛诪讜讻专 诇诪讻讜专 诇诪讬 砖讛诪注讜转 砖诇讜 讗讜 诇诪讬 砖讚注转 讘注诇 讛诪注讜转 诇拽谞讜转 诇讜 砖讛专讬 讻诇 砖讛诇讜拽讞 诇讜拽讞 住转诐 讛专讬 讛讜讗 讗爪诇 讛诪讜讻专 讻诇讜拽讞 讘驻讬专讜砖 诇注爪诪讜 讜讗驻讬诇讜 讛讻讬 诇讚注转 专讘讬 讬讜讞谞谉 诇讘注诇 讛诪注讜转 讜讻讬讜谉 砖讻谉 讘讬谉 诇讜拽讞 讘砖诪讜 讜讛诪注讜转 诇讗讞专 讜讘讬谉 诇讜拽讞 讘砖诐 专讬砖 讙诇讜转讗 讜讛诪注讜转 砖诇讜 诇注讜诇诐 讚注转 讛诪讜讻专 诇诪讬 砖讛讚注转 讘注诇 讛诪注讜转 [讘砖"诪 _ 诇诪讬 砖讛诪注讜转 砖诇讜] 讗讘诇 诇讘谞讬 诪注专讘讗 讚讘注讜 砖讬讜讚讬注讜 诇讘注诇 讞讟讬诐 讛讬讗讱 拽谞讛 讝讛, 讜驻专拽讬谞谉 讻讙讜谉 讚讗讜讚注讬讛 诇讚讬讚讬讛.





讜诇注谞讬谉 讚讬谞讗: 讻讬讜谉 讚拽讬讬诪讗 诇谉 讻专讘讬 讬讜讞谞谉 讚诇讗 讘注讬谞谉 砖讬讜讚讬注讜 讗祝 讛讻讬 谞诪讬 拽谞讛 讜讗祝 注诇 讙讘 讚诇讗 讗讜讚注讬讛 诇讚讬讚讬讛. 讜谞专讗讛 砖诪砖讜诐 讻讱 讛砖诪讬讟 讛专讬"祝 讝"诇 诇讛讛讬讗 讚讗诪专讬谞谉 讻讙讜谉 讚讗讜讚注讬讛 诇讚讬讚讬讛. 讜讘转讜住驻讜转 谞专讗讛 砖住讘讜专讬诐 讚注"讻 爪专讬讱 砖讬讜讚讬注讜 诇注讚讬诐 砖讗诐 诇讗 讻谉 诪讗讬谉 诇谞讜 砖诇讗 拽谞讛 专讬砖 讙诇讜转讗 讻讬讜谉 砖拽谞讛 讘驻讬专讜砖 讘砖诪讜 讜诪讗讬 砖谞讗 诪讛讗讜诪专 诇讗砖讛 讛讬诇讱 诪谞讛 讜讛转拽讚砖讬 诇驻诇讜谞讬 砖诪拽讜讚砖转 诇讗讜转讜 砖拽讘诇讛 讛诪谞讛 注诇 砖诪讜 (拽讚讜砖讬谉 讝, 讗). 讜讛专讗讬讛 砖讛讘讬讗讜 诪拽讬讚讜砖讬谉 讗讬谞讛 专讗讬讛 诇驻讬 讛谞专讗讛 讘注讬谞讬, 讚讛转诐 注诇 讻专讞讱 讘讚讜拽讗 拽讗诪专 诇讛 讜讛讬讗 讙诐 讛讬讗 讗讬谉 讚注转讛 诇讛转拽讚砖 讗诇讗 诇诪讬 砖拽讘诇讛 讛诪谞讛 讘砖诪讜 讜讗讬 讗驻砖专 诇拽讚砖讛 讘砖诐 讗讞专 讜转讛讗 诪拽讜讚砖转 诇讜, 讜注讜讚 讚讻诇 讛谞讬 讟注诪讬 讚砖讬讬讻讬 讘诪讻专 诪砖讜诐 讬拽专讗 讚专讬砖 讙诇讜转讗 讜驻谞讜讞讬 诇讗 砖讬讬讻讗 讻诇诇 讘拽讚讜砖讬谉. 讗讘诇 诪讻诇 诪拽讜诐 谞专讗讛 诇讬 砖讛讚讬谉 讗诪转, 讚谞讛讬 砖讛诪讜讻专 讚注转讜 诇诪讻讜专 诇讘注诇 讛诪注讜转 诪讻诇 诪拽讜诐 注诇 讻专讞谞讜 诇讗 诇讘注诇 讛诪注讜转 讚讜拽讗 讗诪专讬谞谉 砖讗讬诇讜 讛讬讛 讚注转 讘注诇 讛诪注讜转 诇拽谞讜转 诇诪讬 砖拽讜谞讛 讘砖诪讜 讜讚讗讬 拽讜谞讛 诇讻讜诇讬 注诇诪讗 讜讗讬谉 爪专讬讱 砖讟专 讗讞专 诪讘注诇 讛诪注讜转 讗诇讗 砖讗谞讬 讗讜诪专 砖讚注转 讛诪讜讻专 诇讛拽谞讜转 诇讘注诇 讛诪注讜转 注爪诪讜 讗讜 诇诪讬 砖讛讜讗 诇讜拽讞 诇讜 讜讘砖诪讜, 讜讛讛讬讗 讚讗讬谉 诇讜 讘讻住讜转 讗砖转讜 讜讘谞讬讜 讛讛讬讗 诇讗 诇拽讞谉 诪讬讚 讛诪讜讻专 诇砖诪谉 讚讗讬诇讜 讻谉 诇讗 讗诪专讬谞谉 诪讬 讛讜讚讬注讜 砖讛专讬 讛讜讚讬注讜 讛讘注诇 讻讬讜谉 砖诇讜拽讞 诪谉 讛诪讜讻专 讘驻讬专讜砖 讘砖诪谉, 讜诇砖诪谉 讚拽转谞讬 讘讻讜谞转 诇砖讜谉 拽讗诪专讬 讻诇讜诪专 诇爪专讻谉, 讜讻讬讜谉 砖讻谉 讗诐 拽谞讛 讘砖诐 讞讘讬专讜 诪谞诇谉 讚诇讗 拽谞讛 讞讘讬专讜 讜砖讛讜讗 诇讗 诇拽讞 讘讚讜拽讗 诇讜 讻讬讜谉 砖拽谞讛 讘砖诪讜. 讜诪住转讘专讗 讚讻讬 讗诪专讬谞谉 讛讻讗 诇讬诪讗 驻诇讬讙讗 讚讘谞讬 诪注专讘讗 讛讗 诇专讘讬 讬讜讞谞谉 诪讚讬谞讗 拽谞讛 讘注诇 讛诪注讜转 讜诇讗 专讬砖 讙诇讜转讗 讗祝 注诇 讙讘 讚诇讗 讗讜讚注讬 诇讬讛 诇诪讜讻专 讜诇讗 诇注讚讬诐 讛讬讬谞讜 讚讜拽讗 讻诇 砖讛讜讗 诪爪讚 讛诪讜讻专 讚诇讗 讗诪专讬谞谉 砖诇讗 拽谞讛 讛讜讗讬诇 砖拽谞讗讜 讘砖诐 专讬砖 讙诇讜转讗 讜讻讚住讘专讬 讘谞讬 诪注专讘讗 讗诇讗 拽谞讛 诇讜拽讞 砖讛讜讗 讘注诇 讛诪注讜转 讻诇 砖讬讚注 专讬砖 讙诇讜转讗 砖讛诇讜拽讞 拽谞讛 诇注爪诪讜 讜诪砖讜诐 讬拽专讗 讚讬讚讬讛 讛讜讗 讚注讘讚 讗讬 谞诪讬 诇驻谞讜讞讬 讛讗 诇讗讜 讛讻讬 讗驻讬诇讜 讘讗 讞讘讬专讜 砖砖讟专 诪拽讞 讘砖诪讜 诇讜诪专 砖讛讜讗 讝讻讛 讘讜 讬讻讜诇 讛讜讗 诇讜诪专 讻谉 讜讝讻讛. 讻谞"诇.





讛诪讗讬专讬

讛谞讜转谉 诪注讜转 诇砖诇讜讞讜 诇讬拽讞 讘讛诐 讞讟讬诐 讜诇拽讞 讘讛诐 砖注讜专讬诐 讗讜 砖注讜专讬诐 讜诇拽讞 讘讛诐 讞讟讬诐 讜讻谉 讻诇 讻讬讜爪讗 讘讝讛 讗诐 谞转谞诐 诇讜 诇住讞讜专讛 讜讘转讜专转 诪转注住拽 诇讞诇讜拽 注诪讜 讘砖讻专 诇诪讞爪讛 诇砖诇讬砖 讜诇专讘讬注 讗讜 讻诪讛 砖讬转谞讜 讘讬谞讬讛诐 讗诐 驻讞转讜 驻讞转讜 诇砖诇讬讞 诪驻谞讬 砖讛讜讗 诪砖谞讛 讜讗诐 讛讜转讬专讜 讛讜转讬专讜 诇讗诪爪注 讻驻讬 诪讛 砖讛转谞讜 讜讗诐 谞转谞诐 诇讜 诇讬拽讞 诇讜 诇爪讜专讱 讗讻讬诇讛 讗讜 讗祝 诇住讞讜专讛 讜砖诇讗 讘转讜专转 诪转注住拽 讗诇讗 讘转讜专转 砖诇讬讞讜转 讙诪讜专 讗诐 驻讞转讜 驻讞转讜 诇砖诇讬讞 诪驻谞讬 砖砖谞讛 讜讗诐 讛讜转讬专讜 讛讜转讬专讜 诇讘注诇 讛诪注讜转 讜讻谉 讛讚讬谉 讘驻讞转讜 讗讜 讛讜转讬专讜 讘诪讚讛 讜诪"诪 诇驻讬 诪讛 砖讬转讘讗专 讘诪住讻转 讻转讜讘讜转 驻专拽 讗诇诪谞讛 谞讬讝讜谞转 讗诐 讛讬讛 讚讘专 砖讬砖 诇讜 拽爪讘讛 讜讛讜住讬驻讜 诇讜 讞讜诇拽 讛砖诇讬讞 注诐 讘注诇 讛诪注讜转 讗注"驻 砖诇讗 谞诪住专讜 诇讜 讘转讜专转 砖转驻讜转:



讛诪拽讚讬砖 讗转 谞讻住讬讜 诇讗 讬讻谞住讜 讘讻诇诇 讛拽讚砖讜 讻住讜转 讗砖转讜 讜讘谞讬讜 讜讗讬谉 诇讙讝讘专 讘讛诐 讻诇讜诐 讜诇讗 住讜祝 讚讘专 讘讘讙讚讬诐 砖讻讘专 讛讞讝讬拽讜 讘讛诐 讗诇讗 讗祝 讘讗讜转诐 砖谞拽讞讜 诇砖诪谉 讗讜 砖谞爪讘注讜 诇砖诪谉 讗讜 住谞讚诇讬诐 讞讚砖讬诐 砖谞诇拽讞讜 诇砖诪谉 讜讻谉 讻诇 讻讬讜爪讗 讘讗诇讜 讜讻谉 讛诪注专讬讱 讗转 注爪诪讜 讗注"驻 砖讞讬讬讘讬 注专讻讬诐 诪诪砖讻谞讬谉 讗讜转诐 讻诪讜 砖讛转讘讗专 讗讬谉 诪诪砖讻谞讬谉 诇讜 讗转 讗诇讜 讻诇诇 讜讻谉 诪谞讬讞讬诐 诇讜 转驻诇讬谉 讛谉 砖诇 专讗砖 讛谉 砖诇 讬讚 讜讻谉 讛诪拽讚讬砖 讗转 谞讻住讬讜 讗讬谉 诪注诇讬谉 诇讜 转驻诇讬讜:

讛讗 讜讛讗 专讘讬 诪讗讬专 讜诇讗 拽砖讬讗 讻讗谉 诇讗讻讬诇讛 讜讻讜'. 讻诇讜诪专 讻砖谞转谞讜 诇讜 诇讬拽讞 讞讟讬诐 诇讗讻讬诇讛 讞讟讬诐 讚讜拽讗 拽讗诪专 讜讘讛拽驻讚讛 拽讗诪专 讜讻砖诇拽讞 砖注讜专讬诐 砖讬谞讜讬 讙诪讜专 讛讜讗 讜拽谞讗谉 讘砖讬谞讜讬 讛诇讻讱 讘讬谉 驻讞转讜 讘讬谉 讛讜转讬专讜 诇砖诇讬讞 讘讙讝诇谉 砖诪砖诇诐 讻砖注转 讛讙讝诇讛 讗讘诇 住讞讜专讛 诇讗讜 讘讛拽驻讚讛 讙诪讜专讛 拽讗诪专 讜诇驻讬讻讱 讗诐 讛讜转讬专讜 诇讗诪爪注 砖讗讬谉 讝讛 砖讬谞讜讬 讙诪讜专 讜诪讬讛讜 讻讬讜谉 砖砖谞讛 诪诪讛 砖讗诪专 诇讜 讘注诇 讛诪注讜转 拽谞住讬谞谉 诇讬讛 讚讬讚讜 注诇 讛转讞转讜谞讛 讗诐 驻讞转讜 驻讞转讜 诇讜. 讜讗讞讬讻讜 讘诪注专讘讗 诇专讘讬 讬讜讞谞谉 讗诇讬讘讗 讚专讘讬 讬讛讜讚讛 讜讻讬 诪讬 讛讜讚讬注讜 诇讘注诇 讛讞讟讬诐 砖讬拽谞讛 讞讟讬诐 诇讘注诇 讛诪注讜转 讚讘砖诇诪讗 诇专讘讬 讗诇注讝专 讚拽讗诪专 讚讗驻讬诇讜 诇专讘讬 诪讗讬专 讻诇 诇住讞讜专讛 讗讬谞讜 砖讬谞讜讬 讙诪讜专 讚诇讗讜 讘讛拽驻讚讛 讗讬讻讗 诇诪讬诪专 讚讘讻诇 诪讬讚讬 讚讗讬转 讘讬讛 专讜讜讞讗 谞讬讞讗 诇讬讛 讜诇讗 讘讟讬诇 砖诇讬讞讜转讬讛 诇讙诪专讬 讜砖诇讬讞讜转讗 讚讘注诇 讛讘讬转 拽讗 注讘讬讚 讜拽谞讬 讘注诇 讛诪注讜转 讞诇拽讜 讜讻讟注诪讗 讚拽讗 诪驻专砖 专讘讬 讗讘讛讜 讘讞讟讬诐 讜讘讞讟讬诐 讗诇讗 诇专讘讬 讬讜讞谞谉 讚讗诪专 诪砖谞讛 讜诇讛讜讬 砖诇讜讞讜 讜诪讬讛讜 砖讬谞讜讬 诇讗 讛讜讬 讚诇讬拽谞讬 讜诪讻诇 诪拽讜诐 讛讬讻讬 拽谞谞讛讜 讘注诇 讛诪注讜转. 讜诪讬讛讜 诇诪住拽谞讗 讛讗 讗驻专讬拽讗 拽砖讬讗 讚讘谞讬 诪注专讘讗 讚讟注诪讗 诪砖讜诐 讚讚注转讜 砖诇 砖诇讬讞 诇讝讻讜转 诇讘注诇 讛诪注讜转 讻讚拽谞讬 诇讬讛 讘讞讟讬诐 讜讞讟讬诐 讜讻讗转拽驻转讬讛 讚专讘 砖诪讜讗诇 讜专讘讬 讗讘讗 谞诪讬 讚讚讞讛 讚讘专讬 专讘讬 讗讘讛讜 讜讗祝 注诇 讙讘 讚讘诪注专讘讗 诪讞讻讜 注诇讛 诇讗 砖讘拽讬谞谉 讚专讘讬 讬讜讞谞谉 讜专讘 砖诪讜讗诇 讚讬讛讬讘 讘讬讛 讟注诪讗 讜诇讗 讗诪专讬谞谉 诪讬 讛讜讚讬注讜 诇讘注诇 讛讞讟讬诐 讜诇专讘讬 讬讛讜讚讛 讚拽讬讬诪讗 诇谉 讻讜讜转讬讛 讘讬谉 诇住讞讜专讛 讘讬谉 诇讗讻讬诇讛 讗祝 注诇 驻讬 砖讬砖谞讛 诇讙诪专讬 讗诐 讛讜转讬专讜 讛讜转讬专讜 诇讘注诇 讛诪注讜转 讚讚注转讜 砖诇 砖诇讬讞 讗讬谞讜 诇拽谞讜转 讜诇讝讻讜转 诇注爪诪讜 讗诇讗 诇讘注诇 讛诪注讜转 讜讗诐 驻讞转讜 诇砖诇讬讞 讚拽谞住讗 讛讜讗 诪砖讜诐 讚砖谞讛 讘砖诇讬讞讜转讬讛 讜讗诐 讛讜转讬专讜 讗诐 谞转谞谉 诇讜 讘砖讜转驻讜转 讛讜转讬专讜 诇讗诪爪注 讜讗诐 诇讗 谞转谞谉 诇讜 讘转讜专转 砖讜转驻讜转 讛讻诇 诇讘注诇 讛诪注讜转 讜讗诐 驻讞转讜 驻讞转讜 诇砖诇讬讞. 讜砖诪注讬谞谉 诪砖诪注转讬谉 转专转讬 讚讻诇 讛讬讻讗 砖谞转讻讜讜谉 诇讙讝讜诇 讜诇拽谞讜转讜 诇注爪诪讜 讗诐 驻讞转讜 驻讞转讜 诇注爪诪讜 讜讗诐 讛讜转讬专讜 讛讜转讬专讜 诇讜 讚讻诇 砖诪转讻讜讜谉 诇讙讝讜诇 讜诇拽谞讜转 诇注爪诪讜 讗讬谉 讞讬诇讜拽 讘讬谉 专讘讬 讬讛讜讚讛 诇专讘讬 诪讗讬专 讜诪讬讛讜 讚讜拽讗 讻砖讬砖 注讚讬诐 砖砖诇讞 讬讚 诇注爪诪讜 讗专 砖讗诪专 砖讞讜讝专 讘讜 诪砖诇讬讞讜转讜 讜拽讜谞讛 讘讗讜转谉 诪注讜转 诇注爪诪讜 讛讗 住转诪讗 讗讬谞讜 谞讗诪谉 讜讻讚讗诪专讬谞谉 诇拽诪谉 讘驻专拽 讛讙讜讝诇 讜诪讗讻讬诇 讙讘讬 砖讬讬专讗 砖讛讬转讛 诪讛诇讻转 讘诪讚讘专. 讗诪专 专诪讬 讘专 讞诪讗 讛讻讗 讘砖讜转驻讬 注住拽讬谞谉 讜讻讙讜谉 讝讛 砖讜转祝 讞讜诇拽 砖诇讗 诇讚注转 讞讘专讜 讗诪专 驻诇讬讙 讜讻讜' 专讘讗 讗诪专 讛讻讗 讘驻讜注诇讬诐 讜讻讜'. 讜砖诪注讬谞谉 谞诪讬 诪砖诪注转讬谉 讚讻诇 讛讬讻讗 讚诪转讻讜讜谉 诇讝讻讜转 诇讘注诇 讛诪注讜转 讝讻讛 讘注诇 讛诪注讜转 讜讗祝 注诇 驻讬 砖砖谞讛 讘讚讘专 砖讘注诇 讛讘讬转 诪拽驻讬讚 讘讞讟讬诐 讜砖注讜专讬诐 讜诇讗讻讬诇讛 讚诇专讘讬 讬讛讜讚讛 讛讜转讬专讜 诇讘注诇 讛讘讬转 诇专讘讬 讬讛讜讚讛 讗诇讬讘讗 讚专讘讬 讬讜讞谞谉. 讜诪住转讘专讗 砖讛诪拽讘诇 注住拽 讗诐 砖诇讞 讬讚讜 讘诪拽爪转 讛注住拽 讜谞转注住拽 讘砖讗专 住转诐 讜讛专讜讬讞 住转诪讗 诇讘注诇 讛诪注讜转 谞转注住拽 讜讗诐 驻讞转讜 驻讞转讜 诇讜 讚拽讗讬 讘专砖讜转讬讛 讻讜诇讬讛 诇讗讜谞住讬谉 诪砖注讛 砖砖诇讞 讬讚 讘诪拽爪转讜 讜讗诐 讛讜转讬专讜 讛讜转讬专讜 诇讘注诇 讛诪注讜转 讚诪住转诪讗 诇讚注转讜 讛讜讗 诪转注住拽 讜讗诐 砖讜转祝 讛讜讗 讛讜转讬专讜 诇讗诪爪注 讜讻注谞讬谉 砖讗诪专谞讜 讘驻专拽 讘谉 住讜专专 讘讘讗 讘诪讞转专转 讻讬 讗讜拽诪讬讛 专讞诪谞讗 讘专砖讜转讬讛 诇讛转讞讬讬讘 讘讗讜谞住讬谉 诇诪拽谞讬 诪诪砖 诇讗 诪讬讚讬 讚讛讜讬 讗砖讜讗诇. 讜注讜讚 诪住转讘专讗 诇讬 讚讗驻讬诇讜 讗诐 讛讞讝讬专 讗讜转讜 诪拽爪转 砖谞讟诇 讜讛专讜讬讞 讘讜 诪讛 砖讛讜转讬专 诇讘注诇 讛诪注讜转 讗讜 诇讗诪爪注 讗诐 讛讜讗 砖讜转祝 讜讗讬谉 爪专讬讱 诇讜诪专 诇讚注转 讛驻讜住拽讬诐 讻专讘讬 讬砖诪注讗诇 讚讗诪专 讛讙讜谞讘 住诇注 诪谉 讛讻讬住 诇诪拽讜诐 砖谞讟诇 讬讞讝讬专 讜讗讬谉 爪专讬讱 讚注转 讛讘注诇讬诐 讗诇讗 讗驻讬诇讜 诇专讘讬 注拽讬讘讗 讚讗诪专 爪专讬讱 讚注转 讘注诇讬诐 讗谞讬 讗讜诪专 讻谉 诇驻讬 砖讝讛 诪转讻讜讜谉 诇讝讻讜转 诇讘注诇 讛诪注讜转 讜诇讗 讙专注 诪讻住讜转 讗砖转讜 讜讘谞讬讜 讜爪讘注 砖爪讘注 诇砖诪谉 诪砖诇讜 讻讚注转 专讘讬 讬讜讞谞谉 讗驻讬诇讜 讻讚注转 专讘讬 讗讘讛讜 讚讗诪专 讚砖诇讬讞讜转讬讬讛讜 拽讗 注讘讬讚 讜讛讻讗 谞诪讬 砖诇讬讞讜转 讚讘注诇 讛诪注讜转 拽讗 注讘讬讚 讜讗诐 谞驻砖讱 诇讜诪专 讻诇 砖注讜砖讛 注诇讬讜 讙讝诇谉 讘诪注砖讬讜 讗祝 注诇 驻讬 砖讛讜讗 诪转讻讜讜谉 诇拽谞讜转 讜诇讝讻讜转 诇讘注诇 讛诪注讜转 诇讗 拽谞讛 讘注诇 讛诪注讜转 讗诇讗 讛讜转讬专 诇注爪诪讜. 讜转讚注 讚讛讗 诇专讘讬 诪讗讬专 讚拽谞讬 讘砖讬谞讜讬 讙诪讜专 讻讙讜谉 砖谞转谉 诇讜 诇讗讻讬诇讛 诇讻讜诇讬 注诇诪讗 讞讟讬诐 讜砖注讜专讬诐 讗诐 讛讜转讬专讜 讛讜转讬专讜 诇讜 讜讗祝 注诇 驻讬 砖讗讬谉 讚注转 讛砖诇讬讞 诇拽谞讜转 讘砖讬谞讜讬 讬砖 诇讜诪专 讚讬诇诪讗 诇专讘讬 诪讗讬专 讻诇 砖讛讜讗 砖讬谞讜讬 讙诪讜专 讚注讘专 注诇 讚注转 讘注诇 讛讘讬转 诪转讻讜讜谉 讛讜讗 诇拽谞讜转 诇注爪诪讜 讚砖讬谞讜讬 讝讛 诪讜讻讬讞 注诇 讻讜讜谞转讜. 讜讗讬谉 谞专讗讛 诇讬 讚砖讗谞讬 讛转诐 讚讻讬讜谉 讚讘砖讬谞讜讬 讝讛 诪讜爪讬讗讜 诪专砖讜转 讘注诇讬诐 讜拽谞讗讜 讘讜 讗讬 讗驻砖专 诇讜诪专 讚讘诪讛 砖拽谞讗讜 讜讛讜爪讬讗讜 诪专砖讜转 讘注诇 讛诪注讜转 讘讜 讘注爪诪讜 讬拽谞讛 讘注诇 讛诪注讜转 讚讛讗讬讱 讗驻砖专 诇讜诪专 砖拽谞讗谉 诇注爪诪讜 讘讻讜讜谞转讜 诇讘注诇 讛诪注讜转 砖讛谉 砖谞讬 讛驻讻讬诐 讘讗讬谉 诇讜 讻讗讞讚 讛讗 讗讬 诇讗 讛讗 诇讗 讛讗. 讜讗讬 谞驻砖讱 诇讜诪专 注讜讚 讗驻讬诇讜 砖诇讞 讬讚 讘注住拽 诇拽谞讜转 诇注爪诪讜 讛讗讬讱 注讜砖讛 住讞讜专讛 讘诪注讜转讬讜 砖诇 讝讛 讜讛讗 讗诪专 专讘讗 讘驻专拽 讗讬讝讛讜 谞砖讱 讛谞讬 讘讬 转专讬 讜转诇转讗 讚讬讛讘讬 讝讜讝讬 诇讞讚 诇诪讝讘谉 诇讛讜 诪讬讚讬 讝讘谉 诇讞讚 讝讘谉 诇讻讜诇讛讜 讜诇讗 讗诪专谉 讗诇讗 讚诇讗 爪讬讬专讬 讜诇讗 讞转讬诪讬 讗讬谞讬砖 讗讬谞讬砖 诇讞讜讚讬讛 讗讘诇 爪讬讬专讬 讜讞转讬诪讬 讗讬谞讬砖 讗讬谞讬砖 诇讞讜讚讗 诇诪讗谉 讚讝讘谉 讝讘谉 讗诇诪讗 讻砖诪砖讱 讝讛 讛诪拽讞 讝讛 诇讗 谞转讻讜讜谉 诇拽谞讜转 讗诇讗 诇讞讚 诪讬谞讬讬讛讜 讗驻讬诇讜 讛讻讬 讗诪专讬谞谉 诇讗讜 讻诇 讻诪讬谞讬讬讛讜 诇注砖讜转 住讞讜专讛 诇讗讞专 讜诇讝讻讜转 诇讜 讘诪注讜转 砖讗讬谞谉 砖诇讜. 讬砖 诇讜诪专 讚砖讗谞讬 讛转诐 讚讻诇 讻讬 讛讗 诇讗 讗诪专讬谞谉 诪讬 讛讜讚讬注讜 诇讘注诇 讛讞讟讬诐 砖讬拽谞讛 诇驻讬 砖讚注转 讛诪讜讻专 讗讬谞讜 讗诇讗 诇诪讬 砖拽讜谞讛 诪诪谞讜 讗讜 诇讘注诇 讛诪注讜转 讗讘诇 诇讗 诇讝讛 讜诇讗 诇讝讛 讗诇讗 诇讗讞专 讚诇讗讜 讘注诇 讛诪注讜转 讜诇讗 拽讜谞讛 诇讜. 讜讗"转 讜讛专讬 砖谞讬谞讜 讘转讜住驻转讗 讘讘讗 诪爪讬注讗 驻专拽 讚' 讛谞讜转谉 诪注讜转 诇讞讘专讜 诇讬拽讞 诇讜 驻讬专讜转 诇诪讞爪讬转 砖讻专 讜讘讗讞专讬讜转 讗诪专 诇讜 诇讗 诇拽讞转讬讛 讗讬谉 诇讜 注诇讬讜 讗诇讗 转专注讜诪转 讜讗诐 讬砖 注讚讬诐 砖诇拽讞 讗讜 诪讻专 诪讜爪讬讗讬谉 诪讬讚讜 讘注诇 讻专讞讜 讗诇诪讗 讗驻讬诇讜 讘诇讜拽讞 诇注爪诪讜 诇讗 拽谞讛 砖讗讬 讗驻砖专 诇讜 诇注砖讜转 住讞讜专讛 诇注爪诪讜 讘诪讛 砖谞转谉 诇讜 讘注诇 讛讘讬转 诇拽谞讜转 诇讜 讗诇讗 讻诇 砖讬讚讜注 砖拽谞讛 讘诪注讜转 砖谞转谉 诇讜 讞讘专讜 诇讬拽讞 诇讜 讻诇 诪讛 砖诇拽讞 讘讗讜转谉 讛诪注讜转 讛专讬 讛讜讗 诇讘注诇 讛诪注讜转. 讬砖 诇讜诪专 讚砖讗谞讬 讛转诐 讚讻讬讜谉 讚拽谞讛 住转诐 讜砖讻讬专讜 讛讜讗 讬讚讜 讻讬讚讜 砖诇 讘注诇 讛诪注讜转 注讚 砖讬讞讝讜专 诇讜 讘驻讬专讜砖 诪住转诪讗 诇讘注诇 讛诪注讜转 讛讜讗 拽讜谞讛 讜讻诪讜 砖讻转讘转讬 诇诪注诇讛. 讗诇讗 砖讗讬谉 讗谞讬 专讜讗讛 讻谉 讚注转 讛专讘 讘注诇 诪转讬讘讜转 讝"诇 砖讛讜讗 讝"诇 讻转讘 讘讛讗 讚讗诪专讬谞谉 讘拽讬讚讜砖讬谉 讘专讬砖 驻专拽 讛讗讜诪专 诇砖诇讜讞讜 讘专讘讛 讘专 讘专 讞谞讛 讚讬讛讬讘 讝讜讝讬 诇专讘 讚讝讘谉 诇讬讛 讛讛讜讗 讗专注讗 讜讗讝诇 讜讝讘谞讛 诇谞驻砖讬讛 讜讗诪专讬谞谉 讚拽谞讗讛 专讘 讚讛谞讬 诪讬诇讬 讻砖诇拽讞讛 专讘 讘诪注讜转 砖诇 注爪诪讜 讗讘诇 讗诐 讬讚讜注 砖诇拽讞 讘讗讜转谉 诪注讜转 砖谞转谉 诇讜 专讘讛 讘专 讘专 讞谞讛 诇讗 拽谞讛 讜讛讘讬讗 专讗讬讛 诪谉 讛转讜住驻转讗 砖讻转讘转讬 讜讗祝 注诇 讙讘 讚讛转诐 专讘 讘驻讬专讜砖 拽谞讛 讘砖诪讜. 讜讻谉 谞专讗讛 诪讚讘专讬 讛专讬"祝 讝"诇 讘驻专拽 讛诪拽讘诇 砖讛讜讗 讝"诇 讻转讘 砖诐 讛讬讻讗 讚砖拽诇 讗讬谞讬砖 注住拽讗 诪讞讘专讬讛 诇讗注住讜拽讬 讘讬讛 讜讗讝诇 诇讬讛 诇讚讜讻转讗 讗讞专讬转讬 讜讘注讜 诇诪驻诇讙讬 诇讛讛讜讗 注住拽讗 讗讜 诇讝讜讝讬 讚注住拽讗 拽诪讬 讘讬 讚讬谞讗 讗讚注转讗 诇诪砖拽诇 讛讛讜讗 驻诇讙讗 讘转讜专转 诪诇讜讛 诇讗注住讜拽讬 讘讬讛 诇谞驻砖讬讛 讻讬 讛讬讻讬 讚诇讗 诇诪讬转谉 专讜讜讞讗 诇诪专讬讛 讚注住拽讗 砖诪注讬谞谉 诪砖诪注转讬讛 讚专讘讛 讚讗诪专 诇讛讻讬 拽专讜 诇讬讛 注住拽讗 讚讗诪专 诇讬讛 诇注住讜拽讬 讘讬讛 讬讛讘讬 诇讱 讜诇讗 诇诪砖转讬 讘讬讛 砖讻专讗 讚诇讬转 诇讬讛 诇诪驻诇讙 诇诪诪讜谞讗 诇诪砖拽诇 驻诇讙讗 诇讗注住讜拽讬 讘讬讛 诇谞驻砖讬讛 讚诇讗讜 讗讚注转讬讛 讚讬注讘讬讚 讛讻讬 讬讛讘讛 谞讬讛诇讬讛 讛讬诇讻讱 讗讬 讗转谞讬 讛讚讬谉 转谞讗讛 诇驻谞讬 讻诇 讘讬转 讚讬谉 砖讘注讜诇诐 诇讗 诪讛谞讬 转谞讗讬讛 讻诇讜诐. 讜注讜讚 讗讬 讗诪专转 诪讛谞讬 转谞讗讬讛 讘讛讛讜讗 驻诇讙讗 讚讘转讜专转 诪诇讜讛 讜讗祝 注诇 讙讘 讚诇讗讜 讗讚注转讗 讚讛讻讬 讬讛讘讬讛 谞讬讛诇讬讛 诪讛谞讬 谞诪讬 讘讗讬讚讱 驻诇讙讗 讚讘转讜专转 驻拽讚讜谉 讜诪砖讜讬 诇讬讛 诇讻讜诇讬讛 讙讘讬讛 讻讬 诪诇讜讛 讜砖拽讬诇 诇讬讛 诇专讜讜讞讗 诇讞讜讚讬讛 讜讗祝 注诇 讙讘 讚诇讗讜 讗讚注转讗 讚讛讻讬 讬讛讘讬讛 谞讬讛诇讬讛 讜讗诐 讻谉 诪讗讬 诪讛谞讬 诇谉 讛讗讬 讚注讘讜讚 专讘谞谉 注住拽讗 驻诇讙讗 诪诇讜讛 讜驻诇讙讗 驻拽讚讜谉 讛讜讗讬诇 讜诪讬诇转讗 转诇讬讗 讘讬讛 讘诇讜讛 讜讗讬 讘注讬 诇讗转谞讜讬讬 讜诇讘讟讜诇讬 诪爪讬 讘讟讬诇. 注讚 讻讗谉. 讛谞讛 砖讛专讘 住讜讘专 诪诪讛 砖讻转讘 砖讗诐 专爪讛 诪拽讘诇 讛注住拽 诇讛转注住拽 讘讜 讜诇讛专讜讬讞 诇注爪诪讜 讗驻讬诇讜 讗诪专 讜讛转谞讛 讘驻讬专讜砖 讘驻谞讬 注讚讬诐 诇讗讜 讻诇 讻诪讬谞讬讛 讜注诇 讻专讞讜 讗诐 注砖讛 讻谉 诪讜爪讬讗讬谉 诪转讞转 讬讚讜. 讜爪专讬讱 诇讬 注讬讜谉 砖讛专讬 讗讬谞讜 谞专讗讛 讻谉 诪转讜讱 砖诪讜注转谞讜 讜讻诪讜 砖讻转讘转讬 讜讗讜诇讬 讙诐 讛专讘 讝"诇 诪讜讚讛 讘讚讬谉 讝讛 讗诇讗 砖讘诪诪讜谉 砖谞转谉 诇注住拽 讜诪驻谞讬 讛转拽谞讛 讜讬专讗讛 讻谉 诪诪讛 砖讻转讘 讘讟注诐 讛讚讘专 砖讗诪专 讚讗诐 讻谉 诪讗讬 讗讛谞讬 诇讬讛 转拽谞转讗 讚注讘讜讚 专讘谞谉 注住拽讗 驻诇讙讗 诪诇讜讛 讜驻诇讙讗 驻拽讚讜谉 讜爪专讬讱 注讬讜谉. 讛专砖讘"讗 讝"诇.

讛讗 讚讗诪专 专讘讬 讗讘讗 讻诇 讛诪拽讚讬砖 谞讻住讬讜 谞注砖讛 讻诪讜 砖讛拽谞讛 讻住讜转 讗砖转讜 讜讘谞讬讜 诪注讬拽专讗 诪讚拽讗诪专 谞注砖讛 讻诪讬 砖讛拽谞讛 讜诇讗 拽讗诪专 讻诇 讛诪拽讚讬砖 谞讻住讬讜 诪拽谞讛 讻住讜转 讗砖转讜 讜讘谞讬讜 诪砖诪注 讚诇讘 讘讬转 讚讬谉 诪转谞讛 注诇 讚讘专 讝讛 拽讗诪专. 讜诇讗 讛讬讗 讚讗讬 诪砖讜诐 转拽谞转 讞讻诪讬诐 讘诪拽讚讬砖 谞讻住讬讜 拽讗诪专 讜诇讗 诇讙讘讬 砖讗专 诪讬诇讬 讗诐 讻谉 讛讗讬讱 诪讬讬转讬 专讗讬讛 讘砖诇讛讬 谞注专讛 砖谞转驻转转讛 讚讗诇诪谞讛 讗讬谉 砖诪讬谉 诪讛 砖注诇讬讛 诪讚转谞谉 讛诪拽讚讬砖 谞讻住讬讜 讗讬谉 诇讜 讘讻住讜转 讗砖转讜 讜讻讜' 讚讘诪拽讚讬砖 注讘讚讬 专讘谞谉 转拽谞转讗 讜诇讗 讘砖讗专 诪讬诇讬 讗诇讗 诪讛转诐 砖诪注讬谞谉 讚讚讬谞讗 拽转谞讬 诪砖讜诐 讚讗谞谉 住讛讚讬 讚讚注转讬讛 诇讗拽谞讜讬讬 诇讛讜 讻诇讬诐 砖诇拽讞 诇讛诐 讜讗祝 注诇 驻讬 砖诇讗 讛拽谞讛 诇讛诐 讘驻讬专讜砖 讜诪砖讜诐 讚讗诪专讬谞谉 诇讬讛 诇讚注转讬讛 讗诪专讜 谞注砖讛 讻诪讜 砖讛拽谞讛 讜讻诪讜讛讜 讘专讬砖 驻专拽 讛诪驻拽讬讚 谞注砖讛 讻讗讜诪专 诇讜 诇讻砖转讙谞讜讘 驻专转讬 讜转专爪讛 讜转砖诇诪谞讬 驻专转讬 拽谞讜讬讛 诇讱 住诪讜讱 诇讙谞讘转讛 讜讗讞专讬诐 讬砖 讘讙诪专讗. 讜诪讻诇 诪拽讜诐 讗讬讻讗 诇诪讬讚拽 讚诇讚讘专讬 专讘讬 讗讘讗 诇讗 讛拽谞讛 诇讛诐 讘砖注转 拽谞讬讬讛 讚谞讬诪讗 讚砖诇讬讞讜转讬讛 拽讗 注讘讬讚 诇讝讻讜转 诇讛诐 诪讬讚 讛诪讜讻专 讗诇讗 诇讗讞专 砖拽谞讗诐 讛拽谞讛 讗讜转诐 诇讛诐 诪讚拽讗诪专 讻诇 讛诪拽讚讬砖. 讜注讜讚 讚专讘讬 讗讘讗 讛讜讗 讚谞讚讬 诪讛讛讜讗 讟注诪讗 讚专讘讬 讗讘讛讜 讚诪讜拽讬 诪转谞讬转讬谉 讘讟注诪讗 讚砖诇讬讞讜转讬讛 拽讗 注讘讬讚 讜讗诐 讻谉 拽砖讛 诇讬 讛讗讬讱 拽谞讬 讜诪讬 讝讻讛 诇讛诐. 讜讬"诇 讚讻诇 砖讚注转讜 拽专讜讘讛 诇讛谉 讛专讘讛 讙诪专 讚注转讜 讘讛拽谞讗讛 讜讝讻讬讬讛 诇拽谞讜转 讜讗驻讬诇讜 诇讛驻拽讬注 诪讬讚 讛拽讚砖 讚讗讜专讬讬转讗 讜讚讻讜讜转讛 讗讬讻讗 讘专讬砖 驻专拽 讛砖讜讻专 讗转 讛驻讜注诇 讘诪住讻转 注讘讜讚讛 讝专讛 讙讘讬 讛讞谞讜谞讬 讛诪拽讬驻讜 讻讬讜谉 讚讗讜专讞讬讛 诇讗讜拽驻讬讛 诪拽谞讬 诇讬讛 讚讬谞专 讘讻讬住讬讛. 讻谉 谞专讗讛 诇讬. 注讜讚 讬砖 诇讜诪专 讚转谞讗 诇讗讜 诪砖讜诐 讛拽谞讗讛 讗诇讗 诪砖讜诐 讚住讘讬专讗 诇讬讛 讚讗讬谉 讗讚诐 谞讜转谉 讚注转讜 讗诇讗 注诇 诪讛 砖讻讘专 诇拽讞 诇爪讜专讱 讗砖转讜 讜讘谞讬讜 讜讚讻讜讜转讛 讘谞讚专讬诐 驻专拽 讛砖讜转驻讬谉 讘诪砖谞讛 讛讬讜 诇讛诐 诪专讞抓 讜讘讬转 讛讘讚 诪讜砖讻专讬诐 讘讬讚 讗讞专讬诐. 讛专砖讘"讗 讝"诇.


讞"诪 住' 讛诇讜拽讞 砖讚讛 讘砖诐 专讬砖 讙诇讜转讗. 讻诇讜诪专 讛诇讜拽讞 讘砖诐 讞讘专讜 砖讬讜讚注 砖诪住讘讬专讬诐 诇讜 驻谞讬诐 讚拽讗诪专 讗谞讗 砖诇讜讞讗 讚专讬砖 讙诇讜转讗 讜诇讚讬讚讬讛 拽讗 讘注讬谞讗 诇讛讗讬 讗专注讗 讜讗诪专 讛讻讬 讻讬 讛讬讻讬 讚诪讜讝诇讬 讙讘讬讛 讚讬讚注 砖诪住讘讬专讬诐 诇讜 驻谞讬诐 诇专讬砖 讙诇讜转讗 诪讜讻专 讜注讚讬诐 讬讛讬讜 谞讝拽拽讬谉 诇讻讱 讜讻讬讜谉 砖诇拽讞 讘砖诐 专讬砖 讙诇讜转讗 诪讻诇诇 爪专讬讱 砖讟专 诪讻讬专讛 诪谉 专讬砖 讙诇讜转讗 讜拽转谞讬 讗讬谉 讻讜驻讬谉 讗转 专讬砖 讙诇讜转讗 诇诪讻讜专 诇讻转讜讻 注诇讬讜 砖讟专 诪讻讬专讛 讚讛讗讬 砖讚讛 诇讗 讛讜讬讗 拽谞讜讬讛 诇讝讛 讘砖讟专 讗诇讗 谞注砖讛 讻诇讜拽讞 砖讚讛 讘诇讗 砖讟专. 诪讻诇诇 讚诪拽谞讬 诪讬讛转 拽谞讬 诇讛 讛讗讬讱 诇讜拽讞 讚讛讜讬 拽谞讜讬讛 讘诇讗 砖讟专 诪讻讬专讛 诇讬诪讗 驻诇讬讙讗 讗讚讘谞讬 诪注专讘讗 讜讗讜诪专 讛讗 谞诪讬 诇讬诪讗 诪讬 讛讜讚讬注讜 诇讘注诇 拽专拽注 砖讬拽谞讛 砖讚讛 诇讝讛 讛诇讜拽讞 讜讛专讬 诇专讬砖 讙诇讜转讗 讛拽谞讛讜 讜诇讗 诇讝讛 讚讘砖诐 专讬砖 讙诇讜转讗 讛讜讗 讚诇拽讞讜 讜讗诪讗讬 拽谞讛 讻诇诇 讻讙讜谉 讚讗讜讚注讬讛 诇讚讬讚讬讛 诇诪讜讻专 讜讗讜讚注讬谞讛讜 诇住讛讚讬 讘砖注转 拽谞讬谉 讚讗诪专 诇讛讜 讛讜讜 讬讚注讬 讚诇讚讬讚讬 讛讜讗 讚拽讗 讘注讬谞讗 讜讛讗讬 讚拽讗 讗诪专讬 诇讛讜 讘砖诐 专讬砖 讙诇讜转讗 讻讬 讛讬讻讬 讚诇讬讛讜讜 诪讜讝诇讬 讙讘讗讬 讜砖讟专讗 诪专讬砖 讙诇讜转讗 讘注讬谞讗 讛讬诇讻讱 拽谞讛 砖讛专讬 讛讜讚讬注讜 讜讗诐 讗诪专 诇讜 注诇 诪谞转 讗谞讬 谞讜转谉 诇讱 诪注讜转讬 讻讚讬 砖讬讻转讜讘 诇讜 专讬砖 讙诇讜转讗 砖讟专 诪讻讬专讛 讻讜驻讬谉 专讬砖 讙诇讜转讗 砖讬讻转讜讘 诇讜 砖讟专 诪讻讬专讛 诪砖诪讜. 讙讗讜谉 讝"诇.
讛诇讜拽讞 砖讚讛 讘砖诐 专讬砖 讙诇讜转讗 诇讻讘讜讚讜 讗讬谉 讻讜驻讬谉 专讬砖 讙诇讜转讗 诇诪讻讜专 讚讝讬诇讜转讗 讛讜讗 讙讘讬讛 讜讗诐 讗诪专 诇讜 注诇 诪谞转 讗驻讬诇讜 诇诪讻讜专 讗诪专 讻讜驻讬谉 专讬砖 讙诇讜转讗 诇诪讻讜专. 讜讬砖 诪驻专砖讬诐 讻砖讗诪专 诇专讬砖 讙诇讜转讗 讗谞讬 讗拽谞讛 砖讚讛 诪驻诇讜谞讬 讘砖诪讱 诇讻讘讜讚讱 注诇 诪谞转 砖转讻转讜讘 诇讬 砖讟专 讗讞专 讘砖诪讬 讜讗驻讬诇讜 讛讻讬 讗拽砖讬谞谉 讘讙诪专讗 诇讬诪讗 诇讬讛 专讬砖 讙诇讜转讗 诇讗 讬拽专讬讬讻讜 讘注讬谞讗 讜诇讗 讝讬诇讜转讬讬讻讬 讘注讬谞讗 讜注诇 诪谞转 讚讗诪专 诇讬讛 诇讗 诪讛谞讬 讜诇讗 诪讬讚讬 讚讛讗 诇讗 注讘讬讚 讘讛讚讬讛 砖讜诐 诪注砖讛 讚谞拽讬讟 转谞讗讬讛 注诇讬讛 讜讚讘专讬诐 讘注诇诪讗 讗诪专 诇讬讛 讜诪爪讬 诇诪讛讚专 讘讬讛. 讛专讗讘"讚 讝"诇.


诇讬诪讗 驻诇讬讙讗 讗讚讘谞讬 诪注专讘讗. 讗讬讻讗 诇诪讬讚拽 讗驻讬诇讜 诇专讘讬 讬讜讞谞谉 讚诇讗 讘注讬 砖讬讜讚讬注讜 讛讗讬讱 拽谞讛 讚砖讗谞讬 讛讻讗 讚拽谞讛 讘砖诐 专讬砖 讙诇讜转讗 讜讻讬讜谉 砖讻谉 诇专讬砖 讙诇讜转讗 讛讜讗 诪转讻讜讜谉 诇讛拽谞讜转 讜诇讗 诇讝讛. 讜讬砖 诇讜诪专 讚诇专讘讬 讬讜讞谞谉 诇讗 砖谞讗 讛讻讬 讜诇讗 砖谞讗 讛讻讬 诇注讜诇诐 讚注转 讛诪讜讻专 诇诪讻讜专 诇诪讬 砖讛诪注讜转 砖诇讜 讗讜 诇诪讬 砖讚注转 讘注诇 讛讘讬转 诇拽谞讜转 诇讜 砖讛专讬 讻诇 砖讛诇讜拽讞 诇讜拽讞 住转诐 讛专讬 讛讜讗 讗爪诇 讛诪讜讻专 讻诇讜拽讞 讘驻讬专讜砖 诇注爪诪讜 讜讗驻讬诇讜 讛讻讬 诇讚注转 专讘讬 讬讜讞谞谉 讛讜讬 诇讘注诇 讛诪注讜转 讜讻讬讜谉 砖讻谉 诪讛 讘讬谉 诇讜拽讞 讘砖诪讜 讜讛诪注讜转 诇讗讞专 讜讘讬谉 诇讜拽讞 讘砖诐 专讬砖 讙诇讜转讗 讜讛诪注讜转 砖诇讜 诇注讜诇诐 讚注转 讛诪讜讻专 诇诪讬 砖讛诪注讜转 砖诇讜 讗讘诇 讘谞讬 诪注专讘讗 讚讘注讜 砖讬讜讚讬注 诇讘注诇 讛讞讟讬诐 讛讗讬讱 拽谞讛 讝讛. 讛专砖讘"讗 讝"诇.


讜讝讛 诇砖讜谉 讛专讗"砖 讝"诇 讘转讜住驻讜转讬讜 诇讬诪讗 驻诇讬讙讗 讗讚讘谞讬 诪注专讘讗 讘砖诇诪讗 讗讬 讗诪专转 砖讚注转 讛诪讜讻专 诇讛拽谞讜转 讛诪拽讞 诇讘注诇 讛诪注讜转 诇讻诇 诪讬 砖讬讛讬讛 讛讻讗 谞诪讬 讘砖诪驻专砖 砖诇讜拽讞 诇爪讜专讱 专讬砖 讙诇讜转讗 讗驻讬诇讜 讛讻讬 讚注转 讛诪讜讻专 诇讛拽谞讜转 诇讘注诇 讛诪注讜转 讗驻讬诇讜 讗讬谞讜 专讬砖 讙诇讜转讗 讗讘诇 诇讘谞讬 诪注专讘讗 讚讗诪专讬 讜讻讬 诪讬 讛讜讚讬注讜 讜讻讜'. 讜住讘讬专讗 诇讛讜 讚讘诇讗 讬讚讬注转 讛诪讜讻专 诇讗 拽谞讛 讘注诇 讛诪注讜转 讜讛讻讗 住讘专 讛诪讜讻专 诇讛拽谞讜转 诇专讬砖 讙诇讜转讗 讜讛讜讗 讗讬谞讜 拽讜谞讛 讛讗讬讱 讬拽谞讛 讛诇讜拽讞. 注"讻.


讜讗讜讚讬注谞讛讜 诇住讛讚讬. 讘诇讗讜 讛讻讬 谞诪讬 爪专讬讱 诇讜诪专 讚讗讜讚注讬谞讛讜 诇住讛讚讬 讚讗诐 诇讗 讻谉 诪谞讗 诇讛讜 诇住讛讚讬 讚诇讗讜 诇专讬砖 讙诇讜转讗 谞讬谞讛讜 讗讚专讘讛 讚专讬砖 讙诇讜转讗 谞讬谞讛讜 讻诪讜 讛讬诇讱 诪谞讛 讜讛转拽讚砖讬 诇驻诇讜谞讬 诪拽讜讚砖转 诪讚讬谉 注专讘 讻讚讗讬转讗 讘驻专拽 拽诪讗 讚拽讬讚讜砖讬谉. 讛专讗"砖 讝"诇.
讜讻谉 讻转讘 转诇诪讬讚 讛专讬"祝 讝"诇 讚注讬拽专 讛转讬专讜抓 讛讜讬 讘诪讛 砖讗诪专 讚讗讜讚注讬谞讛讜 诇讚讬讚讬讛 讜讗讙讘 讙专专讗 诪驻专砖 诇讛 讻讜诇讛. 注"讻.


讻讙讜谉 讚讗讜讚讜注讬 诇讘注诇 讛砖讚讛. 讜诇注谞讬谉 讚讬谞讗 讻讬讜谉 讚拽讬讬诪讗 诇谉 讻专讘讬 讬讜讞谞谉 讚诇讗 讘注讬谞谉 砖讬讜讚讬注 讗祝 讛讻讗 谞诪讬 拽谞讛 讜讗祝 注诇 讙讘 讚诇讗 讗讜讚讜注讬 诇讚讬讚讬讛. 讜谞专讗讛 讚诪砖讜诐 讻讱 讛砖诪讬讟讛 讛专讬"祝 讝"诇 诇讛讛讬讗 讚讗诪专讬谞谉 讻讙讜谉 讚讗讜讚讜注讬 诇讚讬讚讬讛. 讜讛转讜住驻讜转 谞专讗讛 砖讛诐 住讜讘专讬诐 砖注诇 讻专讞谞讜 爪专讬讱 砖讬讜讚讬注 诇注讚讬诐 砖讗诐 诇讗 讻谉 诪谞讬谉 诇谞讜 砖诇讗 拽谞讛 专讬砖 讙诇讜转讗 讻讬讜谉 砖拽谞讛 讘驻讬专讜砖 讘砖诪讜 讜诪讗讬 砖谞讗 诪讛讗讜诪专 诇讗砖讛 讛讬诇讱 诪谞讛 讜讛转拽讚砖讬 诇驻诇讜谞讬 讚诪拽讜讚砖转 诇讗讜转讛 砖拽讘诇讛 讛诪谞讛 注诇 砖诪讜. 讜讛专讗讬讛 砖讛讘讬讗讜 诪拽讬讚讜砖讬谉 讗讬谞讛 专讗讬讛 诇驻讬 讛谞专讗讛 讘注讬谞讬 讚讛转诐 注诇 讻专讞讱 讘讚讜拽讗 拽讗诪专 诇讛 讜讛讬讗 讙诐 讛讬讗 讗讬谞讛 讚注转讛 诇讛转拽讚砖 讗诇讗 诇诪讬 砖拽讘诇讛 讛诪谞讛 注诇 砖诪讜 讜讗讬 讗驻砖专 诇拽讚砖讛 讘砖诐 讗讞专 讜转讛讗 诪拽讜讚砖转 诇讜. 讜注讜讚 讚讻诇 讛谞讬 讟注诪讗 讚砖讬讬讻讬 讘诪讻专 诪砖讜诐 讬拽专讗 讚专讬砖 讙诇讜转讗 讜驻谞讜讞讬 诇讗 砖讬讬讻讬 讻诇诇 讘拽讬讚讜砖讬谉. 讗讘诇 诪讻诇 诪拽讜诐 谞专讗讛 诇讬 砖讛讚讬谉 讗诪转 讘讝讛 讚讛诪讜讻专 讚注转讜 诇诪讻讜专 诇讘注诇 讛讘讬转 诪讻诇 诪拽讜诐 注诇 讻专讞谞讜 诇讗讜 诇讘注诇 讛诪注讜转 讚讜拽讗 讗诪专 砖讗诇讜 讛讬讛 讘注诇 讛诪注讜转 专讜爪讛 诇拽谞讜转 诇诪讬 砖讛讜讗 砖拽讜谞讛 讘砖诪讜 讜讚讗讬 拽谞讛 诇讻讜诇讬 注诇诪讗 讜讗讬谉 爪专讬讱 砖讟专 讗讞专 诪讘注诇 讛诪注讜转 讗诇讗 砖讗谞讜 讗讜诪专讬诐 砖讚注转 讛诪讜讻专 诇讛拽谞讜转 诇讘注诇 讛诪注讜转 诇注爪诪讜 讗讜 诇诪讬 砖诇讜拽讞 讘砖诪讜. 讜讛讛讬讗 讚讗讬谉 诇讜 讘讻住讜转 讗砖转讜 讜讘谞讬讜 讛讛讬讗 诇讗 诇拽讞讜 讛讘注诇 讘驻讬专讜砖 诇砖诪谉 诪讬讚 讛诪讜讻专 讚讗诇讜 讻谉 诇讗 讗诪专讬谞谉 诪讬 讛讜讚讬注讜 砖讛专讬 讛讜讚讬注讜 讛讘注诇 讻讬讜谉 砖诇讜拽讞 诪谉 讛诪讜讻专 讘驻讬专讜砖 诇砖诪谉 讜诇砖诪谉 讚拽转谞讬 讘讻讜讜谞讛 讘砖诪谉 拽讗诪专 讻诇讜诪专 诇爪专讻谉 讜讻讬讜谉 砖讻谉 讗诐 拽谞讛 讘砖诐 讞讘专讜 诪谞讗 诇谉 讚诇讗 拽谞讛 讞讘专讜 讜砖讛讜讗 诇讗 拽谞讛 讘诪拽谞讛 诇讜 讻讬讜谉 砖拽谞讛 讘砖诪讜. 讜诪住转讘专讗 讚讻讬 讗诪专讬谞谉 讛讻讗 诇讬诪讗 驻诇讬讙讗 讚讘谞讬 诪注专讘讗 讚诪砖诪注 讚讜拽讗 诇讘谞讬 诪注专讘讗 讛讗 诇专讘讬 讬讜讞谞谉 讜专讘讬 讗讘讗 拽谞讛 讘注诇 讛诪注讜转 讜诇讗 专讬砖 讙诇讜转讗 讗祝 注诇 讙讘 讚诇讗 讗讜讚注讬讛 诇讗 诇诪讜讻专 讜诇讗 诇注讚讬诐 讛讬讬谞讜 讚讜拽讗 讻诇 砖讛讜讗 诪爪讚 讛诪讜讻专 讚诇讗 讗诪专讬谞谉 砖诇讗 拽谞讛 讛诇讜拽讞 砖拽谞讛 讘砖诐 专讬砖 讙诇讜转讗 讜讻讚住讘专讬 讘谞讬 诪注专讘讗 讗诇讗 拽谞讛 讛诇讜拽讞 砖讛讜讗 讘注诇 讛诪注讜转 讻诇 砖讬讚注 专讬砖 讙诇讜转讗 砖讛诇讜拽讞 拽谞讛 诇注爪诪讜 讜诪砖讜诐 讬拽专讗 讚讬讚讬讛 讛讜讗 讚注讘讚 讗讬 谞诪讬 诇驻谞讜讞讬 讛讗 诇讗讜 讛讻讬 讗诇讜 讘讗 讞讘专讜 砖砖讟专 讛诪讻专 讘砖诪讜 诇讜诪专 砖讛讜讗 砖诇讜 讝讻讛 讘讜 讜讬讻讜诇 讛讜讗 诇讜诪专 讻谉 讜讝讻讛 讘讜. 讻谉 谞专讗讛 诇讬. 讛专砖讘"讗 讝"诇.
讜讻谉 讻转讘 讛专诪"讛 讝"诇 讘驻专讟讬讜 讜讝"诇 讗诪专 专讘 讗砖讬 讛讻讬 拽讗诪专 讛诇讜拽讞 砖讚讛 讘砖诐 专讬砖 讙诇讜转讗 诇讬拽专讗 讘注诇诪讗 讗讬谉 讻讜驻讬谉 讗转 专讬砖 讙诇讜转讗 诇诪讻讜专 诇讜 诇诇讜拽讞 诪讻驻讬 讛讜讗 讚诇讗 诪爪讬 讻驻讬 诇讬讛 诇讜拽讞 诇专讬砖 讙诇讜转讗 诇诪讻讜专 讛讗 诪拽谞讬 诪讬讛转 拽谞讬 诇讜拽讞 讻专讘讬 讬讜讞谞谉 讜讗祝 注诇 讙讘 讚诇讗 讗讜讚注讬谞讛讜 诇注讚讬诐 拽诪讬讛 讚诪讜讻专 讜讛讗讬 讚诪讜拽讬 诇讛 讘讚讗讜讚注讬谞讛讜 诇注讚讬诐 拽诪讬讛 讚诪讜讻专 诇讟注诪讗 讚讘谞讬 诪注专讘讗 讛讜讗 讗讘诇 诇专讘讬 讬讜讞谞谉 诇讗 爪专讬讱 诇讗讜拽诪讛 讛讻讬 讚诇讗 讗诪专讬谞谉 诪讬 讛讜讚讬注讜 诇讘注诇 讛讞讟讬诐 砖讛拽谞讛 讞讟讬讜 诇讘注诇 讛诪注讜转. 讗诇讗 诪讬讛讜 讻讬 诇讗 讘注讬 专讘讬 讬讜讞谞谉 诇讗讜讚注讬谞讛讜 诇注讚讬诐 拽诪讬讛 讚诪讜讻专 讛谞讬 诪讬诇讬 讛讬讻讗 讚专讬砖 讙诇讜转讗 砖转讬拽 讜诇讗 诪注专注专 讗讘诇 讗讬 讗讬讛讜 诪注专注专 讜讚讗讬 讘注讬 诇讗讜讚注讬谞讛讜 诇注讚讬诐 讚讗讬 诇讗讜 讛讻讬 拽谞讬 诇讛 专讬砖 讙诇讜转讗 诇讗专注讗 讚拽讬讬诪讗 诇谉 讝讻讬谉 诇讗讚诐 砖诇讗 讘驻谞讬讜 讚讗讬 讗诪专转 诇讟注诪讗 讚专讘讬 讬讜讞谞谉 诇讗 爪专讬讱 诇讗讜讚注讬谞讛讜 诇注讚讬诐 讗诇讗 诪讛讬诪谉 诇诪讬诪专 诇注爪诪讬 拽谞讬转讬讛 讗讬 讛讻讬 诇讘谞讬 诪注专讘讗 谞诪讬 讻讬 讗诪专 讗讜讚注转讬讛 诇诪讜讻专 诇讬讛诪谞讬讛 讜诇讗 讗讬爪讟专讬讱 诇讗讜讚注讬谞讛讜 诇注讚讬诐 讗诇讗 讜讚讗讬 砖诪注 诪讬谞讛 讚诇讻讜诇讬 注诇诪讗 爪专讬讱 诇讗讜讚注讬谞讛讜 诇注讚讬诐 讜讗讬 诇讗 拽谞讬 讞讘专讬讛. 讜讛讻讬 谞诪讬 诪住转讘专讗 讚讗讬 诇讗 转讬诪讗 讛讻讬 讗讚拽砖讬 诇讜 诇讘谞讬 诪注专讘讗 诪讬 讛讜讚讬注讜 诇讘注诇 讛讞讟讬诐 转讬拽砖讬 诇谉 诇讻讜诇讬 注诇诪讗 诪谞讗 讬讚注讬谞谉 讚诇讗 诇讞讘专讬讛 讗讬讻讜讜谉 诇诪讬拽谞讗 讗诇讗 讜讚讗讬 砖诪注 诪讬谞讛 讚讗驻讬诇讜 诇专讘讬 讬讜讞谞谉 爪专讬讱 诇讗讜讚注讬谞讛讜 诇注讚讬诐 讜拽讬讬诪讗 诇谉 讻专讘讬 讬讜讞谞谉. 讜住讜讙讬讗 讚砖诪注转讗 讚讗驻讬诇讜 讗诪专 诇讜 讛诇讜拽讞 诇诪讜讻专 注诇 诪谞转 讻谉 讗谞讬 拽讜谞讛 讗讜转诐 讘砖诐 专讬砖 讙诇讜转讗 注诇 诪谞转 砖讬讞讝讜专 讜讬诪讻专谞讛 诇讬 讗讬谉 讻讜驻讬谉 讗转 专讬砖 讙诇讜转讗 诇诪讻讜专 讚讗诪专 诇讛讜 诇讗讜拽讜专讬讬讻讬 讛讜讛 讘注讬谞讗 讜诇讗 讝讬诇讜转讬讬讻讜 讘注讬谞讗 讗讘诇 讜讚讗讬 讗讬 拽讘讬诇 注诇讬讛 专讬砖 讙诇讜转讗 诪注讬拽专讗 讗讚注转讗 讚讛讻讬 讻讜驻讬谉 讗讜转讜 诇诪讻讜专. 讜讗转讗 讗讘讬讬 讜讗讜拽诪讛 讘诪讬诇转讗 讗讞专讬转讬 讜讛讻讬 拽讗诪专 讚讛诇讜拽讞 砖讚讛 讘砖诐 专讬砖 讙诇讜转讗 讗讬谉 讻讜驻讬谉 讗转 讛诪讜讻专 诇诪讻讜专 讝讬诪谞讗 讗讞专讬转讬 讜讗祝 注诇 讙讘 讚讗讜讚注讬讛 诇诪讜讻专 诪注讬拽专讗 讚诇谞驻砖讬讛 拽讗 讝讘讬谉 诪讛讜 讚转讬诪讗 诪爪讬 讗诪专 诇讬讛 诇诪讜讻专 诪讬讚注 讬讚注转 讚讗谞讗 讗专注讗 诇讚讬讚讬 讝讘讬谞谞讗 讝讜讝讗讬 讘讻讚讬 诇讗 砖讚讬谞讗 讜讗讚注转讗 讚讻转讘转 诇讬 砖讟专讗 讝讬诪谞讗 讗讞专讬谞讗 讘砖诪讗讬 讛讜讗 讚讝讘谞讬 诇讛 诪讬谞讱 拽诪砖诪注 诇谉 讚讗诪专 诇讬讛 讗讚注转讗 讚讗讝诇转 讙讘讬 讛讗讬讱 讜讻转讘 诇讱 讛讜讗 讚注讘讚转. 讜讗诐 讗诪专 诇讜 诇诪讜讻专 注诇 诪谞转 砖转讻转讜讘 诇讬 砖讟专 讗讞专 讘砖诪讬 讻讜驻讬谉 讗讜转讜 诇讻转讜讘 诇讜 砖讟专 讗讞专 讘砖诪讜 讜讗住讬拽谞讗 讚讗祝 注诇 讙讘 讚诇讗 讗诪专 诇讬讛 诇诪讜讻专 讗诇讗 讚讗诪专 诇讛讜 诇注讚讬诐 诪注讬拽专讗 拽诪讬 讚诪讜讻专 讘注讬谞讗 讚转讻转讘讜 诇讬 砖讟专讗 讝讬诪谞讗 讗讞专讬转讬 诪讛讜 讚转讬诪讗 诪爪讬 讗诪专 诇讬讛 诪讜讻专 讝讬诇 诇讙讘讬 讛讗讬讱 讜诇讻转讜讘 诇讱 讜讗讬 诇讗 讻转讬讘 诇讱 讗讬讛讜 转讗 诇讙讘讗讬 讚讬讚讬 讜讗讻转讜讘 诇讱 讗谞讗 拽诪砖诪注 诇谉 讚讗诪专 诇讬讛 诇讜拽讞 诇讛讻讬 讟专讞讬 讜讗诪专讬 诇讛讜 诇注讚讬诐 拽诪讱 讚讗谞讗 诪讬谞讱 讛讜讗 讚讘注讬谞讗. 注"讻 诇砖讜谉 讛专诪"讛 讝"诇.
讜讝讛 诇砖讜谉 讛专讗讘"讚 讝"诇 讗诇讗 讗诪专 讗讘讬讬 讛诇讜拽讞 砖讚讛 讘砖诐 讞讘专讜 讻讚讬 诇讛转注诇诐 诪谉 讛注讬谉 讗讬谉 讻讜驻讬谉 讛诪讜讻专 诇讻转讜讘 诇讜 砖讟专 讗讞专 注诇 砖诪讜 讜讗讬 讗诪专 注诇 诪谞转 讻讜驻讬谉. 诪讬讚注 讬讚注转 讚讗谞讗 诇谞驻砖讗讬 拽讗 讘注讬谞讗. 诇讘谞讬 诪注专讘讗 讚讘注讜 砖讬讜讚讬注讜 讜驻谞讜讞讬 讘注诇诪讗 讜讻讜' 讛转讻住讜转 诪谉 讛注讬谉. 讗诪讬谞讗 注谞讬讬谞讗 讚专讞讬诪讜转讗 讗讬转 诇讱 讘讛讚讬讛 讜讗讬讛讜 讻转讜讘 诇讱 砖讟专讗. 讜讻谉 讙专讬住 专砖"讬 讝"诇 讜驻谞讞讬讬讗 讘注诇诪讗 讗讘诇 驻讬专讜砖 驻谞讞讬讬讗 诇砖讜谉 讞讜讝拽 讻诇讜诪专 诇讛爪诇讛 谞转讻讜讜谞转讬. 讜讙讗讜谉 诇讗 讙专讬住 讛讻讬 讜讝讛 诇砖讜谞讜 讜砖讛讬讬讗 讘注诇诪讗 讻诇讜诪专 讗讜讜砖讗 讘注诇诪讗 注讘讬讚谞讗 讚拽讗 诪讞讬 诇讻讜 讘砖诐 讞讘专讗讬 讻讬 讛讬讻讬 讚诇讜讝讬诇 讙讘讗讬. 注"讻.


诇讗 爪专讬讻讗 讚讗诪专 诇讛讜 诇住讛讚讬 拽诪讬 讚讬讚讬讛 注讜讚 转讻转讘讜 诇讬 砖讟专 讗讞专 讜讻讜'. 拽诪砖诪注 诇谉 讚讗诪专 诇讬讛 诪砖讜诐 讛讻讬 讗诪专 诇讛诐 讘驻谞讬 诪讜讻专 讻讚讬 诇讛讜讚讬注讜 讚诪讬谞讬讛 讚讬讚讬讛 拽讗 讘注讬 砖讟专讗 讜诇讗讜 诪诇讜讬 讚讗讬 诪诇讜讬 讛讬讛 讘注讬 砖讟专讗 诇讗 诇讬诪讗 诇住讛讚讬 讘驻谞讬 讛诪讜讻专 讗诇讗 讘诪拽讜诐 讗讞专 讛讬讛 诇讜 诇讛讜讚讬注诐 讻讬 讝讛 砖拽谞讗讜 讘砖诐 诇讜讬 诇讗 注砖讛 讗诇讗 讻讚讬 砖诇讗 讬讞讝讬拽讜讛讜 讻注砖讬专 讜诪砖讜诐 砖诇讗 讬讘讗 诇讬讚 诇讜讬 诇讛讜爪讬讗讜 诪讬讚讜 讛讜讗 专讜爪讛 砖讬讘讗讜 讛诐 注爪诪谉 讜讬讻转讘讜 诇讜 砖讟专 讘砖诐 诇讜讬 砖诪讻专讜 诇讜 讗诇讗 讻讬讜谉 讚讘驻谞讬 诪讜讻专 拽讗诪专 诇讛讜 诇住讛讚讬 注讜讚 转讻转讘讜 诇讬 砖讟专 讗讞专 讘讜讚讗讬 讚诪讬谞讬讛 讚讬讚讬讛 拽讗 讘注讬 砖讟专讗 讗讞专讬谞讗 讜讗讛谞讜 诪注砖讬讜 砖讻住讛 注爪诪讜 讘诪诪讜谞讜 砖诇 诇讜讬 讘砖注转 诪注砖讛 砖讚专讱 讛注讜诇诐 诇讛转拽讘抓 砖诐 诇专讗讜转 讛拽专拽注 讜讛诪爪专讬诐 讜讗讞专 砖诪转拽讬讬诐 讛讚讘专 讘驻谞讬 讛拽讛诇 讜讛诇讻讜 诇讛谉 讛讜讗 专讜爪讛 砖讬讻转讘讜 诇讜 讗诇讜 注讚讬诐 注爪诪谉 砖讬讜讚注讬诐 讗诪转 讛讚讘专讬诐 砖诇讗 讛讬讛 讜砖诇讗 谞专讗讛 诇讜讬 讘讝讛 讛诪注砖讛 讻诇诇 讗诇讗 诇驻谞讜讞讬 讘注诇诪讗 注讘讚 讻诇讜诪专 诇讻住讜转 注爪诪讜 诪谉 讛注讬谉 注砖讛 诪讛 砖注砖讛 讜讬砖 诇讛谉 诇讛讗诪讬谞讜 讘讝讛 诇驻讬 砖讛驻讛 砖讗住专 讛讜讗 讛驻讛 砖讛转讬专 讗讘诇 注讚讬诐 讗讞专讬诐 讗讬谉 专砖讗讬谉 诇注砖讜转 讻谉. 讛"专 讬讛讜谞转谉 讝"诇.
讜讛专"诪 讝"诇 诪住专拽住讟讛 讻转讘 讜讝"诇 讜讻谉 讗讬 讗诪专 诇讛讜 诇住讛讚讬 讘讗驻讬 诪讜讻专 讚诇谞驻砖讬讛 拽讗 讝讘讬谉 诇讛 谞专讗讛 诇讜诪专 讚诇讗 爪专讬讻讬 诇讗讬诪诇讜讻讬 讘讬讛 讗诇讗 谞拽专注讜 诇砖讟专讗 拽诪讗 讜谞讻转讘讜 砖讟专讗 注诇 砖诪讬讛 诪讝诪谉 专讗砖讜谉. 注"讻.
讜诇注谞讬谉 驻住拽 讻转讘 讛专讘 讛诪讗讬专讬 讝"诇 讜讝讛 诇砖讜谞讜 专讗讜讘谉 砖诇拽讞 砖讚讛 诪砖诪注讜谉 讜讗诪专 诇讜 讛专讬谞讬 拽讜谞讛 讗讜转讛 诇爪讜专讱 诇讜讬 讗讜 讗驻讬诇讜 讗诪专 诇讜 讗祝 注诇 驻讬 砖诇注爪诪讬 讗谞讬 拽讜谞讛 讗讜转讛 讛专讬谞讬 专讜爪讛 砖转讻转讜讘 讛砖讟专 讘砖诐 诇讜讬 讗诐 讻讚讬 诇讛转注诇诐 诪谉 讛注讬谉 砖诇讗 讬讞讝讬拽讜谞讬 讻注砖讬专 讗诐 诪爪讚 砖讗谞讬 诪转讬专讗 注诇 拽谞讬谉 讝讛 讘注专注讜专 讜诇讜讬 讝讛 转拽讬祝 讜讗诇诐 诇讗 讬爪讗讜 注诇讬讜 诪注专注专讬诐 讜谞砖诪注 诇讜 讛诪讜讻专 讜讻转讘 诇讜 讛砖讟专 讘砖诐 诇讜讬 讜讗讞专 讻讱 讞讝专 专讗讜讘谉 诇砖诪注讜谉 讜讗诪专 诇讜 讗讜转讛 砖讚讛 诇注爪诪讬 拽谞讬转讬讛 讜注讻砖讬讜 讗谞讬 专讜爪讛 砖转讞讝讜专 讜转讻转讜讘 讛砖讟专 讘砖诪讬 讗讬谉 讻讜驻讬谉 讗讜转讜 讘讻讱 讜讗驻讬诇讜 讛讜讚讬注讜 讘砖注转 诪讻讬专讛 砖诇注爪诪讜 讛讜讗 拽讜谞讛 讗讜转讛 讻诪讜 砖讘讬讗专谞讜 讜讗驻讬诇讜 专爪讛 诇讛讞讝讬专 诇讜 砖讟专 砖讻转讘 诇诇讜讬. 讜讗诐 讛转谞讛 注诪讜 讘砖注转 诪讻讬专讛 讜讗诪专 诇讜 注诇 诪谞转 砖讻诇 讝诪谉 砖讗专爪讛 转讞讝讜专 讜转讻转讜讘 讛砖讟专 讘砖诪讬 讗讜 讗驻讬诇讜 讗诪专 讘讗讜转讛 砖注讛 诇注讚讬诐 讘驻谞讬 讛诪讜讻专 讗谞讬 专讜爪讛 砖讻诇 讝诪谉 砖讗专爪讛 转讞讝专讜 诇讬 讜转讻转讘讜 讛砖讟专 讘砖诪讬 讻讜驻讬谉 讗转 讛诪讜讻专 诇讞讝讜专 讜诇讻转讜讘 诇讜 讛砖讟专 讘砖诪讜. 讜诪讻诇 诪拽讜诐 讚讜拽讗 砖讬讞讝讬专 诇讜 讛砖讟专 砖注砖讛 讘砖诐 诇讜讬 砖诇讗 讬讛讗 诇讜 砖讜诐 讞砖砖 诪转讘讬注转 诇讜讬 讜讬讜专砖讬讜 讗讜 砖讬讻转讜讘 诇讜 讘砖讟专 砖谞讬 讝讛 砖讗讬谞讜 诪拽讘诇 注诇讬讜 讗讞专讬讜转 诪爪讚 讟注谞讛 讝讜 讜讬讝讻讬专 讘讛 讻诇 讛诪讗讜专注. 讛诇讱 诇讜拽讞 讝讛 讗爪诇 讗讜转讜 砖讻转讘 讛砖讟专 讘砖诪讜 讜讘拽砖 诪诪谞讜 砖讬注砖讛 诇讜 讛讜讗 砖讟专 诪讻讬专讛 讗讬谉 讻讜驻讬谉 讗讜转讜 讘讻讱 讗诇讗 讬注诪讜讚 注诇 讗诪讜谞转讜 讗讜 讬讝讛专 砖诇讗 讬驻讜诇 讛砖讟专 诇讬讚讜 讗讜 诇讬讚 讬讜专砖讬讜 讜讬讞讝讬拽 讛讜讗 讘诪拽讞讜 讜讗驻讬诇讜 讗诪专 诇讜 讘砖注转 诪讻讬专讛 讛专讬谞讬 讻讜转讘讛 讘砖诪讱 注诇 诪谞转 砖转讞讝讜专 讜转注砖讛 诇讬 注诇讬讛 砖讟专 诪讻讬专讛 讗讬谉 讻讜驻讬谉 讗讜转讜 讗诇讗 讗诐 讻谉 砖讬注讘讚 注爪诪讜 注诇 讝讛 讻专讗讜讬 讜讻转拽讜谉 讛诪讘讜讗专 讘诪拽讜诪讜 讻砖讗专 砖注讘讜讚讬谉. 注"讻.





诪讛专砖"讗 - 讞讬讚讜砖讬 讛诇讻讜转

讘讚"讛 砖讗谞讬 讞讟讬谉 讜讞讟讬谉 讚砖诇讬讞讜转讬讛 拽注讘讬讚 转讚注 讻讜' 转讬诪讛 讜讻讜' 讜讛诇讗 诪讙讜驻讗 讚讘专讬讬转讗 讻讜' 注讻"诇 驻讬' 诇讚讘专讬讛诐 诇讻讗讜专讛 讜讚讗讬 专讘 砖诪讜讗诇 讚讗转拽讬祝 讗"讛 讞讟讬谉 讜讞讟讬谉 谞诪讬 讜诇讗 讗住讬拽 讗讚注转讬讛 诇诪讬诪专 砖诇讬讞讜转讬讛 拽注讘讬讚 讜讗驻讬' 讛讻讬 拽讜谞讛 讘注诇 讛诪注讜转 讗驻讬诇讜 讘诇讗 讛讜讚注讛 讻诇诇 讘诇讬 讟注诐 诪讬讛讜 专' 讗讘讛讜 讚拽讗诪专 诇讬讛 转讚注 讚转谞谉 讻讜' 注"讻 讚讛"拽 诇讬讛 讚讘诇讗 讟注诐 讻诇诇 谞诇"诇 砖讬拽谞讛 讘注诇 讛诪注讜转 讘诇讗 讛讜讚注讛 讗讬 诇讗讜 诪砖讜诐 讚砖诇讬讞讜转讬讛 拽注讘讬讚 讜讗讛讗 拽砖讬讗 诇讛讜 讚诪讙讜驻讗 讚讘专讬讬转讗 讻讜' 讜诪转讬专讜爪讗 讚专"讗 谞诪讬 讛"诪 诇讗讜讻讞讬 讛讻讬 讚讘诇讗 讛讜讚注讛 诇讬转 诇谉 诇诪讬诪专 砖讬拽谞讛 讘注诇 讛诪注讜转 讗驻讬诇讜 讘讞讟讬谉 讜讞讟讬谉 讜讻谉 讘住讞讜专讛 诇专"讗 讗讬 诇讗讜 讟注诪讗 讚砖诇讬讞讜转讬讛 拽注讘讬讚 讜拽"拽 讚转拽砖讬 诇讛讜 讚诪讚讘专讬 专讘 砖诪讜讗诇 讙讜驻讬讛 讚驻住讬拽讗 诇讬讛 讘讞讟讬谉 讜讞讟讬谉 讚拽讜谞讛 讘注诇 讛诪注讜转 讗祝 讘诇讗 讛讜讚注讛 讻诇诇 讛"诇 诇讗讜讻讞讬 讛讻讬 讚诪讗讬讝讛 讟注诐 拽讜谞讛 讘诇讗 讛讜讚注讛 讗讬 诇讗讜 讚砖诇讬讞讜转讬讛 拽注讘讬讚 讜讚讜"拽:





讞讻诪转 砖诇诪讛

讙诪' 砖讬谞讜讬 讗讬谞讜 拽讜谞讛 谞"讘 驻讬专讜砖 讛讬讻讗 讚砖讬谞讛 讘驻注讜诇转讜 谞"诇:


专砖"讬 讘讚"讛 讛"拽 讻讜' 专讬砖 讙诇讜转讗 讗讬谉 讻讜驻讬谉 讻讜' 讛讚"讗:


转讜住' 讘讚"讛 诪讬 讛讜讚讬注 讻讜' 讛谉 讛拽讚砖 讚讗讬谞讜 讻讜' 讻爪"诇:





讛讙讛讜转 讬注讘"抓

讗诇讗 讗诪专 讗讘讬讬 讛状拽 讛诇讜拽讞 砖讚讛 讘砖诐 讞讘专讜 专"讙. 谞状讘 谞状诇 讛"讙 讻讚诪注讬拽专讗 "讛诇讜拽讞 砖讚讛 诪讞讘专讜 讘砖诐 专"讙" 讜讻驻专砖状讬 诇注讬诇 讜诇讗 诪砖谞讬 讘讙专住讗 讚专讬砖讗 诪讬讚讬. 讗诇讗 讘住讬驻讗 砖讘拽 专"讙. 讜讙专住 讗讬谉 讻讜驻讬谉 讗转 讛诪讜讻专:





讙诇讬讜谉 讛砖"住 - 专讘讬 注拽讬讘讗 讗讬讙专

讙诪' 诪讞讻讜 注诇讛 讘诪注专讘讗. 讘讬爪讛 讚祝 诇讞 注"讘 砖讘讜注讜转 讚祝 讻讜 注"讗:


砖诐 诇讗 讻诇 讛诪拽讚讬砖. 注讬' 谞讚专讬诐 讚祝 诪讙 注"讘:





驻谞讬 讬讛讜砖注

讘讙诪专讗 诇讗 拽砖讬讗 讛讗 专"诪 讚讗诪专 砖讬谞讜讬 拽讜谞讛 讜讛讗 专"讬 讜讛讬讬谞讜 专"诪 讜专"讬 讚谞讜转谉 爪诪专 诇爪讘注 讜讗祝 注"讙 讚诇讗 讚诪讬 讛讗讬 砖讬谞讜讬 诇讛讗讬 砖讬谞讜讬 讚讛转诐 谞砖转谞讛 讙讜祝 讛爪诪专 讜拽谞讬讗 诇讬讛 讘砖讬谞讜讬 诪注砖讛 讜砖讬谞讜讬 讛砖诐 诪砖讗"讻 讛讻讗 讚诇讗 砖讬讬讱 诇讜诪专 讻谉 诪讬讛讜 讛转诐 谞诪讬 注"讻 诇讗讜 讘砖讬谞讜讬 诪注砖讛 驻诇讬讙讬 讚讗"讻 讗讬驻讻讗 砖诪注讬谞谉 诇讛讜 讜讻诪"砖 讛转讜住驻讜转 诇注讬诇 讚祝 爪"讛 注"讘 讗注"讻 讚讛转诐 诇讗 砖讬讬讱 诇讜诪专 讚拽谞讬讛 讘砖讬谞讜讬 诪注砖讛 砖讛专讬 讗讬谞讜 诪讻讜讜谉 诇拽谞讜转讜 讻诇诇 讗诇讗 讚诪"讚 讚拽谞讛 讘砖讬谞讜讬 讛讬讬谞讜 诪砖讜诐 砖诪砖谞讛 注诇 讚注转 讘注"讛 讜讗"讻 讛"谞 讚讻讜讜转讬讛 讜讛讻讬 讗诪专讬谞谉 诇讛讚讬讗 讘驻' 讛讗讜诪谞讬谉 讚祝 注"讟 讚讟注诪讗 讚专"诪 诪砖讜诐 讚住"诇 讻诇 讛诪注讘讬专 注诇 讚注转 讘注"讛 谞拽专讗 讙讝诇谉 讜讗祝 注"讙 讚讛转诐 讙讜驻讗 诪讬讬转讬 专讗讬讛 诪专"诪 讚谞讜转谉 爪诪专 诇爪讘注 讜讚讞讬 讚砖讗谞讬 讛转诐 讚拽谞讬讛 讘砖讬谞讜讬 诪注砖讛 讬"诇 讚讛讬讬谞讜 诇诪讗讬 讚住"讚 诪注讬拽专讗 讗讘诇 诇诪住拽谞讗 讚诪住讬拽 砖诐 讚住"诇 诇专"诪 讘讚讜讻转讬 讗讞专讬谞讬 讚诪注讘讬专 注"讚 讘注"讛 谞拽专讗 讙讝诇谉 诪诪讬诇讗 诪讜拽诪讬谞谉 讟注诪讗 讙讘讬 爪诪专 谞诪讬 诪砖讜诐 讛讻讬 讜诇讗 谞讬讞讗 诇谉 诇讗讜拽诪讬 诪砖讜诐 砖讬谞讜讬 诪注砖讛 讻讬讜谉 砖诇讗 谞转讻讜讜谉 诇拽谞讜转讜 讜讚讜"拽:


讘转讜住驻讜转 讘讚"讛 讛讗 专' 讬讜讚讗 讻讜' 讛诇讻讱 讗诐 讛讜转讬专讜 诇讗诪爪注 砖讻讱 谞讜转谉 诇讜 诇诪讞爪讬转 砖讻专 注讻"诇. 讻讜讜谞转诐 诪讘讜讗专转 讚讚讜拽讗 讘讻讛"讙 讛砖讻专 诇讗诪爪注 讜讻"谞 诪诇' 专砖"讬 讗讘诇 讛谞"讬 讻转讘 讘砖诐 讛专讗"讛 讚讘讻诇 注谞讬谉 讛砖讻专 诇讗诪爪注 讜讛讟注诐 讻讬讜谉 砖讛专讬讜讞 讘讗 注"讬 砖讬谞讜讬 讛砖诇讬讞 讜讻"讻 讛砖"讱 讘砖诐 砖讗专 驻讜住拽讬诐 注"砖:


讘讙诪专讗 讜讻讬 诪讬 讛讜讚讬注讜 诇讘注诇 讞讬讟讬诐 砖讬拽谞讛 讞讬讟讬讜 诇讘注诇 讛诪注讜转 讜驻专砖"讬 讚诪诪讗谉 拽讘注讬 诇诪讬拽谞讬 讻讜'  讜讬砖 诇讛拽砖讜转 讚讗"讻 转讬拽砖讛 诇讛讜 讚讘谞讬 诪注专讘讗 讗讙讜驻讗 讚诪诇转讗 讚专"讬 讘谞讜转谉 爪诪专 诇爪讘注 诇爪讘讜注 讗讚讜诐 讜爪讘注讜 砖讞讜专 讚拽讗诪专 讗诐 讬砖 讘讜 砖讘讞 谞讜讟诇讜 讛讘注诇 讛爪诪专 讜讘诪讗讬 拽谞讗讜 诇砖讘讞 讗"讗 讚讬砖 砖讘讞 住诪谞讬诐 注"讙 讛爪诪专 讘砖诇诪讗 讗讬 诇讗 砖讬谞讛 拽谞讗讜 讘砖讻讬专转讜 砖谞注砖讛 砖诇讜讞讜 讜讻讚讗诪专讬谞谉 讘注诇诪讗 讚诇诪"讚 讗讜诪谉 拽讜谞讛 讘砖讘讞 讻诇讬 讛专讬 讛讜讗 讻讞讜讝专 讜诪讜讻专讜 诇讜 讗讘诇 讻讬讜谉 砖砖讬谞讛 讘诪讗讬 拽讜谞讛 讗注"讻 砖拽讜谞讛 诪谉 讛爪讘注 讘转拽谞转 讞讻诪讬诐 砖讗诪专讜 讻诇 讛诪砖谞讛 讬讚讜 注诇 讛转讞转讜谞讛 讜讗诐 讬砖 讘讜 砖讘讞 注"讬 讛砖讬谞讜讬 注砖讜 讞讻诪讬诐 讬讚 讛讗讜诪谉 讻讬讚讜 讗"讻 讛"谞 讚讘注诇 讛诪注讜转 讗讬谞讜 拽讜谞讛 诪谉 讛诪讜讻专 诪"诪 讛专讬 拽谞讗讜 讛砖诇讬讞 讜讞讜讝专 讛讘注"讛 讜拽讜谞讛 诪转拽谞转 讞讻诪讬诐 讜讘砖诇诪讗 诇诪讛 砖专讜爪讬诐 讛转讜住驻' 诇驻专砖 讚讛砖诇讬讞 谞诪讬 讗讬谞讜 拽讜谞讛 讚讛讜讬 讻诪拽讞 讟注讜转 讗"讻 讘爪诪专 诇讗 砖讬讬讱 讻诇诇 诇讜诪专 讻谉 讗讘诇 诇驻讬专讜砖诐 讛专讗砖讜谉 拽砖讬讗 讜讬砖 诇讬讬砖讘 讜注讬讬谉 讘专讗"砖 讘讗专讬讻讜转:


讘转讜住驻讜转 讘讚"讛 诪讬 讛讜讚讬注讜 讜讻讜' 讜讗诐 谞驻专砖 讜讻讜' 讜砖诇讬讞 谞诪讬 诇讗 拽谞讛 讗讝 诇讬讻讗 诇诪驻专讱 诇专"讗 注讻"诇. 讜诇讻讗讜专讛 讬砖 诇转诪讜讛 讚讗"讻 讻"砖 讚讗讬讻讗 诇诪讬驻专讱 诇专"讗 讻讬 诪讜拽讬 诇讛 谞诪讬 讻专"诪 讗讻转讬 拽砖讛 讘诇拽讞 诇讗讻讬诇讛 讚诇讗 拽谞讗谉 讛讘注"讛 讻讬讜谉 讚诪拽驻讬讚 讗诪讗讬 诇讗 讗诪专讬谞谉 讚讛砖诇讬讞 谞诪讬 讗讬谞讜 拽讜谞讛 讻讬讜谉 砖诇讗 谞转讻讜讜谉 诇拽谞讜转 诇注爪诪讜 讜讛讜讬 诪拽讞 讟注讜转 讜讗诪讗讬 拽转谞讬 讗诐 驻讞转讜 驻讞转讜 诇讜 讻讜' 讜讬砖 诇讬讬砖讘 讚讘砖诇诪讗 诇专"诪 讻讬讜谉 讚住"诇 讚讻诇 讛诪注讘讬专 注诇 讚注转 讘注"讛 谞拽专讗 讙讝诇谉 讜讗"讻 注"讻 讚讛讜讬 讻讗讬诇讜 注拽专 讛砖诇讬讞 诇砖诇讬讞讜转讜 讘讛讚讬讗 讜转讜 诇讗 讛讜讬 砖诇讬讞 讗诇讗 讙讝诇谉 讛诇讻讱 讗祝 讗诐 诇讗 谞转讻讜讜谉 诇拽谞讜转讜 诇讗 讗讝诇讬谞谉 讘转专 诪讞砖讘转讜 讗诇讗 拽谞讗讜 讘注"讻 讗讘诇 诇专"讬 讚住"诇 砖讬谞讜讬 讗讬谞讜 拽讜谞讛 讻诇诇 讜讗"讻 诇讗 注拽专 讛砖诇讬讞 诇砖诇讬讞讜转讜 讗诇讗 讛讘注诇讬诐 讛诐 讛讞讜讝专讬谉 讗"讻 诪拽砖讜 砖驻讬专 讚诇讬讛讜讬 诪拽讞 讟注讜转:


讘讚"讛 砖讗谞讬 讞讬讟讬谉 讻讜' 讜讛讗 讚驻专讬讱 诪讬 讛讜讚讬注讜 讘注讬 诇诪讬诪专 讚诪住转诪讗 诪讬讬专讬 讛讘专讬讬转讗 讘讻诇 注谞讬谉 注讻"诇. 讜讘讞谞诐 谞讚讞拽讜 讛转讜住驻讜转 诇驻专砖 讚诪住转诪讗 讗讬讬专讬 讻讱 讗诇讗 诪爪讬谞谉 诇驻专砖 讚讘谞讬 诪注专讘讗 讚诪拽砖讜 注诇讬讛 讚专"讬 住讘专讬 诇讚讬讚讬讛 讘驻砖讬讟讜转 讚讘专讬讬转讜转 讗讬讬专讬 讗驻讬' 讘诇讗 讛讜讚讬注讜 讚讗诇"讻 诪讗讬 讚讜讞拽讗 讚专"讬 诇讗讜拽诪讬 讻转谞讗讬 讜讗诪讗讬 诇讗 诪砖谞讬 讘驻砖讬讟讜转 讻讗谉 讻砖讛讜讚讬注讜 讛砖讻专 诇讗诪爪注 讗讘诇 讗诐 诇讗 讛讜讚讬注讜 讛砖讻专 诇注爪诪讜 讻讬讜谉 砖讘注诇 讛诪诪讜谉 讗讬谉 诇讜 诪诪讬 诇拽谞讜转 讜转专讜讬讬讛讜 讻专"讬 讜讗"讻 诪拽砖讜 讘谞讬 诪注专讘讗 注诇讬讛 讚专"讬 砖驻讬专 诪诪"谞 讜专"砖 讚驻专讬讱 讗"讛 讗驻讬' 讞讬讟讬诐 讜讞讬讟讬诐 谞诪讬 讘讗 诇讜诪专 讚讗讚专讘讗 诇专' 讬讜讞谞谉 注"讻 转专讜讜讬讬讛讜 讘专讬讬转讜转 讗讬讬专讬 讻砖讛讜讚讬注讜 讚诇讗 诪爪讬 诇讗讜拽诪讬 讞讚讗 诪讬谞讬讬讛讜 讻砖诇讗 讛讜讚讬注讜 讚讗"讻 转讬拽砖讬 诪讗讬 讗讬专讬讗 讞讬讟讬诐 讜砖注讜专讬诐 讞讬讟讬谉 讜讞讬讟讬谉 谞诪讬 讜注"讝 诪砖谞讬 专' 讗讘讗 讚砖驻讬专 砖讬讬讱 诇讗讜拽诪讬 讞讚讗 诪讬谞讬讬讛讜 讻砖诇讗 讛讜讚讬注讜 讜讗驻"讛 诇讗 转拽砖讛 讞讬讟讬诐 讜讞讬讟讬诐 谞诪讬 讜讗"讻 讛讚专讗 拽讜砖讬讗 讚讘谞讬 诪注专讘讗 诇讚讜讻转讬讛 讜讚讜"拽 讗讘诇 拽砖讬讗 诇讬 注诇 诪讛 砖讻转讘讜 讛转讜住驻' 讚讗驻砖专 诇讗讜拽诪讬 讛讘专讬讬转讗 讻砖讛讜讚讬注讜 讚讗"讻 讗诪讗讬 拽转谞讬 讗诐 驻讬讞转讜 驻讬讞转讜 诇讜 讜讗诪讗讬 讻讬讜谉 砖讛讜讚讬注讜 砖讛讜讗 诇讜拽讞讜 注"砖 驻诇讜谞讬 讜讛诇讛 讞讜讝专 讘讜 诪诪讬诇讗 讛诪拽讞 讘讟诇 诇讙诪专讬 讚讛讻讬 拽讬"诇 讘讞"诪 住讬' 拽驻"讘 讜讬"诇 讚诪爪讬 诇讗讜拽诪讬 讻砖讛讜讚讬注讜 砖讛讜讗 砖诇讜讞讜 砖诇 驻诇讜谞讬 诇拽谞讜转 砖注讜专讬诐 讜讗"讻 讬讗诪专 讛诪讜讻专 诇砖诇讬讞 讗谞讬 讗讬谞讬 诪讗诪讬谞讱 砖注砖讗讱 砖诇讬讞 诇讞讬讟讬诐 讚讜拽讗 讗诇讗 诇讚讘专讬讱 讛专讗砖讜谞讬诐 讗谞讬 诪讗诪讬谉 讜讻讙讜谉 砖讗讬谉 注讚讬诐 讘讚讘专 讜讻讛"讙 诪砖诪注 砖诐 讘讞"诪 讚讛诪拽讞 拽讬讬诐 讘注"讻 注"砖:





驻转讞 注讬谞讬诐

讜讻讬 诪讬 讛讜讚讬注讜 诇讘注诇 讛讞讬讟讬诐 讜讻讜'. 注诪"砖 讛专讗"砖 讘驻住拽讬讜 讜注诪讚讜 注诇讬讜 讛专讘 诪讛专砖"诇 讘讬诐 砖诇 砖诇诪讛 住讬诪谉 讻"讟 讜诪讛专"讬 谉' 注讝专讗 讘转砖讜讘讛 讻讬 讘讗讛 讘砖讜"转 诪讛专砖"讱 讞"讘 住讬诪谉 拽讬"讝 讜讘砖讜"转 诪讛专"讗 讚讬 讘讜讟讜谉 住讬诪谉 拽谞"讗 讜讘住驻专 诪讙讬讚 诪专讗砖讬转 转砖讜讘转 诪讛专讞"讗 讘转砖讜讘讜转 讛专讘 讗讘讬讜 住讬诪谉 讜' 讜住讬诪谉 讝' 转砖讜讘讜转 讛专讘 讗讘讬讜. 讜转砖讜讘讜转 诪讛专"讗 谉' 讞讬讬诐 讻"讬 讜讘拽讜谞讟专讬住 砖讻转讘转讬 讘讬诇讚讜转讬 讛讗专讻转讬 讘注谞讬谉 讝讛 讜讘讚讘专讬 讛讗讞专讜谞讬诐 讜讗讘讬讝专讬讬讛讜 讘住"讚:





砖注专讬 转讜专转 讘讘诇

(拽讘 住注"讘) 诪讻诇诇 讚诪拽谞讗 拽谞讬讗 诇讬讛.鈥斪ぷ�' 诇讝讛 砖拽谞讛 注诇 砖诐 专讬砖 讙诇讜转讗, 讚诪讚拽讗诪专 砖讗讬谉 讻讜驻讬谉 诇专"讙 诇诪讻讜专 诪讜讻讞 讚讜讚讗讬 拽谞讛 诇注爪诪讜, 讗诇讗 砖讗讬谉 专"讙 讞讬讬讘 诇讻转讜讘 诇讜 砖讟专 诪讻讬专讛 注诇 砖讚讛 讝讜. 讜诪拽砖讬谞谉 注"讝: 诇讬诪讗 驻诇讬讙讗 讚讘谞讬 诪注专讘讗 讚讗诪专讬 讜讻讬 诪讬 讛讜讚讬注讜 讜讻讜', 讜讛"谞 诪讬 讛讜讚讬注 诇诪讜讻专, 砖讛诪注讜转 砖拽讬讘诇 诪讛拽讜谞讛 注诇 砖诐 专讬砖 讙诇讜转讗 讛谉 砖诇 拽讜谞讛 注爪诪讜, 讻讚讬 砖讬拽谞讛 诇讜 讗转 讛砖讚讛, 讜讛专讬 讛诪讜讻专 诪讗诪讬谉 诇诇讜拽讞, 砖讛诪注讜转 讛谉 砖诇 专"讙, 讜讛讜讗 诪拽谞讛 讗转 讛砖讚讛 诇专"讙. 讜诪砖谞讬: 讻讙讜谉 讚讗讜讚注讬讛 诇讘注诇 砖讚讛 讜讻讜' 驻讬' 砖讛拽讜谞讛 讗诪专 诇诪讜讻专 讘驻谞讬 注讚讬诐: 砖讚讛 讝讜 讗谞讬 诇讜拽讞 诇注爪诪讬, 讗诇讗 砖讗谞讬 专讜爪讛 砖讬讻转讘讜 讗转 讛砖讟专 注诇 砖诐 专"讙*讻讘讬讗讜专 讝讛 诪讜讻讞 诇拽诪谉 拽讙 讗 转讜住' 讚"讛 讻讙讜谉 (讜注讬' 讘"讬 讞"诪 住讬' 专诪"讗 诪讞讜讚砖 讗'). 讜讻谉 诪讘讜讗专 讘住' 诪拽讞 讜诪诪讻专 诇专讘 讛讗讬 讙讗讜谉 砖注专 诇"讙..

